
I. Kenttäkaukokirjoitin. 
(Hell-lennätin) 


A. Käyttömahdollisuudet. 


1. Viestitys kenttäkaukokirjoittimella tapahtuu yleensä 
lankayhteyksiä käyttäen. Kirjoittimet voidaan liittää toi- 
siinsa joko käksi- tai yksijohtimisilla yhteyksillä. 

Kenttäkaukokirjoitusta voidaan lähettää myös radio- 
teitse. Kirjoitin on kytkettävä silloin sekä lähettimeen 
että vastaanottimeen. 

2. Kenttäkaukokirjoittimen yksinkertainen rakenne, 
käyttö ja hoito sekä mukautuvaisuus myös tilapäisjohtoi- 
hin, tekevät sen erikoisen soveltuvaksi kenttäkäyttöön. 

3. Kenttäkaukokirjoittimessa on lähetin- ja vastaan- 
otinosa, joten sillä voidaan sekä antaa että ottaa viestejä. 
Viesti annetaan painamalla lähettimen kirjoitusnäppäimiä, 
jolloin sekä oman että vasta-aseman vastaanotin merkitsee 
sen paperinauhalle. Vasta-aseman nauhalle tullut viesti 
liimataan viestilomakkeelle ja toimitetaan vastaanottajalle. 
Viestittäjä säilyttää oman aseman nauhalle tulleen viestin 
tai toimittaa sen lähettäjälle tarkistusta varten. Kirjoitti- 
men käyttö ei vaadi pitkäaikaista koulutusta. 

4. Kenttäkaukokirjoittimen virtalähteenä käytetään 
tavallisesti suurivarauksista 12 V akkua, joten sen käyttö 
on riippumaton sähköverkosta. Virta voidaan ottaa myös 

vahvavirtaverkosta 12 V jännitteistä virtaa kehittävän tasa- 
suuntaajan tai muuttajan avulla. 

5. Kenttäkaukokirjoitinjohdoilla saa olla kondensaatto- 
reita, muuntajia ja vahvistimia. Yhteysei ole arka häiriöille, 
joten se toimii puutteellisilla tilapäisjohdoillakin. Tavallinen 
kaukokirjoitin sitävastoin edellyttää hyviä lennätinjohtoja. 

Kenttäkaukokirjoitinta ei voida liittää kaukokirjoitus- 
välitys-, jakosilta- tai vaihtovirtalennätinjohdoille. 

6. Kenttäkaukokirjoitinyhteyden kantomatka riippuu 
yhdysjohtojen vaimennuksesta, joka saa olla korkeintaan 
noin 5 Neperiä. Puhelinyhteyteen verrattuna kantomatka 
on siis miltei kaksinkertainen. 

7. Työskentely kenttäkaukokirjoittimella on hitaam- 
paa kuin tavallisella kaukokirjoittimella. Kun kaukokir- 
joitinliikenteessä saavutetaan jopa 428 merkin nopeus 
minuutissa (reikänauhamenetelmällä), on kenttäkaukokir- 
joittimen suurin nopeus vain 150 merkkiä minuutissa. 

8. Kenttäkaukokirjoittimessa ei ole laitetta vasta-ase- 
man kutsumiseen. Sitä varten liitetään kaukokirjoittimeen 
puhelin, jolla liikenteen aloittamisesta sovitaan, tai liikenne 
aloitetaan etukäteen sovittuina aikoina. 


B. Ulkoiset osat ja niiden toiminta. 


9. Kenttäkaukokirjoittimessa ovat (kuvat 2 ja 3): 
laatikko tarvikkeineen, 
lähetin, 
vastaanotin, kirjoituskoje ja 
"alusta, 
moottorigeneraattori, 
lisäkoje. 


1. Laatikko tarvikkeineen. 


10. Laatikossa on kannin, kantohihnojen kiinnikkeet 
ja selkäpehmike, niin että sitä voidaan kantaa myös selässä, 
kun siihen kiinnitetään kantohihnat (kuva 1). 

Laatikon kansi on vesitiivis. Kun neljä sivulla olevaa 


J ännelukko 


Kuva 1. Kenttäkaukokirjoitin 
suljettuna. 


jännelukkoa avataan, irtaantuu kansi ja kirjoituskoje ja 
lisäkoje ovat näkyvissä. ; 

11. Jaatikon kannen sisäpuolelle on kiinnitetty kojee- 
seen kuuluvat lisätarvikkeet. Ne ovat (kuva 2): 

kaksoisjohto, jonka toisessa päässä ovat kaapelikengät 
ja toisessa kaksoiskosketin, virtalähteen lisäkojeeseen liit- 
tämistä varten; 

kaksoisjohto, jonka molemmissa päissä ovat kaksois- 
pistokkeet radiovastaanottimen liittämiseksi kenttäkauko- 
kirjoittimeen radiolla liikennöitäessä; 

Kuva 2. Kenttäkaukokirjoitin kansi avattuna. 


| = käyttöohje 4 = laatikko 
2 = laatikon kansi 5 = virtajohto 
3 = varaosalaatikko 6 = radiojohto 


varaosalaatikko, jossa on 

kaksi värirullaa, kukin ilmatiiviisti suljetussa pelti- 
rasiassa, 

kolme sulaketta (6 A) lisäkojetta varten, 

tarkastuslamppu (12 V, 2 W) lisäkojetta varten, 

kaksi moottorin hiiltä, 

kaksi lähettimen kosketinvalssin hiiltä, 

pullo erikoisväriä, 

värisivellin, 

kaksi värirullaa; sekä 

kojeen käyttöohje kytkentäkaavioineen. 

2. Lähetin. 


12. Lähettimessä on kirjoituskoneen 43-koskettiminen 
näppäimistö (kuva 3). Aakkosten 26 kirjainta ja numerot 
0—9 ovat normaalijärjestyksessä kuten kirjoituskoneessa 
tai tavallisessa kaukokirjoittimessa. Välimerkkejä +, —, 
/ ja ? varten on lisäksi 4 kosketinta. Oikealla on sana- 
välinäppäin, jottei kirjoitustahtia tarvitsisi keskeyttää. 
Lisäksi on vielä taukonäppäin ja morsenäppäin. 

Vaihtolaitetta suuria ja pieniä kirjaimia varten ei ole, 
vaan kirjoitus tapahtuu aina suurin kirjaimin. Samoin ei 
ole vaihtolaitetta numeroita eikä välimerkkejä varten, kuten 
tavallisessa kaukokirjoittimessa. Sitä ei tarvitakaan, koska 
kullakin kirjaimella, numerolla ja välimerkillä on oma näp- 
päimensä. 

13. Näppäimistön oikeassa reunassa olevaa punaisella 
FE-kirjainta muistuttavalla taukomerkillä varustettua tauko- 
näppäintä käytetään kenttäkaukokirjoitinta tahdistettaessa 
vasta-aseman kanssa sekä ilmoitettaessa vasta-asemalle, 
että yhteys jatkuu tauon jälkeen. 

Päinvastoin kuin muut näppäimet jää taukonäppäin 
painettaessa alas. Tällöin koje lähettää jatkuvasti tauko- 
merkkiä piirtäen kuitenkin vain joka kolmannen merkin 
nauhalle. Painettaessa jotakin muuta näppäintä kohoaa 
taukonäppäin. 

14. Morsenäppäin, jossa on vihreä täplä, on näppäi- 
mistön vasemmassa reunassa. Sen avulla voidaan esim. 
häiriöiden sattuessa antaa morsemerkkejä vasta-asemalle, 
jossa ne voidaan joko lukea nauhalta tai ottaa kuulon 
mukaan lisäkojeeseen kytketyillä kuulokkeilla. Morsemerk- 
kejä nauhalta luettaessa on lähettäjän sähkötettävä hitaasti. 


Kuva 3. Kenttäkaukokirjoitin käyttövalmiina. 


1 = laatikko 6 = lisäkoje 
2 = lähetin näppäimistöineen — 7 = johdot vasta-asemalle 
3 = vastaanotin 8 = virtalähteen johto 


4 = alusta 9 
5 


i 


salvan vipu 


l 


moottorigeneraattori 

15. Merkin antaminen kestää 0.4 sekuntia. Jotta toista 
näppäintä ei voitaisi painaa liian aikaisin, ovat kaikki näp- 
päimet tänä aikana lukittuina. Merkin tultua kokonaan 
annetuksi näppäimet vapautuvat hetkeksi. Vaikkei mitään 
näppäintä tällä hetkellä painetakaan, menevät kaikki näp- 
päimet jälleen lukkoon yhden merkin antoajaksi. 

Lähettimen rakenne edellyttää siis rytmillistä kirjoi- 
tusta, jonka nopeus on 21/, merkkiä sekunnissa. 

16. Näppäimistön takana, irroitettavan suojalevyn alla 
on kosketinvalssi, jota moottorigeneraattori pyörittää. Vals- 
sin pinta on eristeainetta, johon kaikkien merkkien vasti- 
neet on upotettu eri pitkistä ja eri välimatkojen päähän 
asetetuista palasista koottuna metallisena kosketinrenkaana. 

Painettaessa. näppäintä painuu liukukosketin vastaavaa 
kosketinrengasta vasten. 

Kun valssi pyörähtää kerran ympäri, katkoo kosketin- 
rengas virran yhtä merkkiä vastaavaksi sysäyssarjaksi. 
Lähetin muuttaa siis kunkin kirjaimen, numeron ja väli- 
merkin määrätynlaiseksi virtasysäyssarjaksi. 


3. Vastaanotin. 


17. Vastaanotin piirtää lähetysasemalta tulleet virta- 
sysäykset paperinauhalle annettujen merkkien kuvina. 

Lähetettäessä toimii myös oma vastaanotin piirtäen 
lähetetyt merkit omalle paperinauhalle. 

18. Virtasysäysten muuttaminen kirjaimiksi tapahtuu 
seuraavasti: 

Virtasysäykset johdetaan vastaanottimeen asennettuun 
sähkömagneettiin, joka liikuttaa ankkuria sysäysten tah- 


Kuva 4. Vastaanotin. 


1 = vastaanottimen Jaatikko — 6 = paperinpainorulla 
2 == kirjoitinrulla 


7 = värirullanvipu 
3 = paperinauha 8 = värirulla 
4 = paperinvetorulla 9 == salvanvipu 
5 = paperinpainovipu 


dissa. Ankkuriin on kiinnitetty terä, joka painaa paperi- 
nauhaa samassa tahdissa kirjoitinrullaa vasten. 

Kirjoitinrulla piirtää sysäykset paperinauhalle viivoina, 
joista merkkien kuvat muodostuvat (kuva 4). 

19. Paperinauha liukuu paperinvetorullan vetämänä 
tasaisen hitaasti kirjoitinrullan ja ankkurinterän välitse. 
Paperia painaa vetorullaa vasten painorulla, joka pyörii 
jousella varustetussa painovivussa. 

Päinvastoin kuin tavallisessa kaukokirjoittimessa paperi- 
nauha kulkee myös kirjoituksen taukoaikoina. 

Alustaan kiinnitetyssä värirullavivussa pyörii värirulla, 
joka koskettaa kevyesti kirjoitinrullaa ja antaa sille värin. 

20. Asetettaessa paperinauhaa paikoilleen käännetään 
painovipua hieman vasemmalle ja kohotetaan värirulla- 
vipua, kunnes se salpautuu painovivussa olevaan loveen. 
Tällöin paperinauhan kulku pysähtyy ja värinauharulla 
lakkaa antamasta väriä kirjoitinrullalle. Nyt voidaan 
paperinauha asettaa paikoilleen. Kun painovipua käänne- 
tään vasemmalle, värinauharulla putoaa paikoilleen. Pääs- 
tämällä painovipu irti se laskeutuu myös paikoilleen. 

21. Ellei koneen tahdistus ole oikea, vasta-asemalle 
tuleva kirjoitus kääntyy joko ylös- tai alaspäin vinoon. 
Kun kirjoitinrulla piirtää kirjaimet kahtena alakkain ole- 
vana kappaleena, voidaan vinoakin kirjoitusta lukea, koska 
jokaisesta kirjaimesta ainakin toinen kappale piirtyy koko- 
naisena. 

Vastaanotin voidaan summittaisesti tahdistaa kääntä- 
mällä moottorigeneraattorin keskipakoissäädintä. 


4. Alusta. 


22. Alustassa ovat: vaihdekammio, paperikotelot ja 
pidätinlaitteet. 

23. Vaihdekammio on vastaanottimen takana moottori- 
generaattorin alla. Siinä ovat vaihteet lähettimen kosketin- 
valssin ja taukomerkkihimmentimen (kammion sisässä) sekä 
vastaanottimen kirjoitinrullan ja paperinvetorullan käyttä- 
mistä varten. 

24. Molemmat paperikotelot ovat lähettimen alla kan- 
nella suljetussa lokerossa. Kansi aukeaa painamalla näp- 
päimistön kehällä olevaa nuppia. Painamalla jompaakum- 

paa lokeron oikeassa laidassa olevista pidikenupeista tulee 

vastaava paperikotelo esiin. Jos k.o. nuppia painetaan 

jatkuvasti, voidaan kotelot vetää kokonaan pois (kuva 5). 
25. Paperirulla pyörii myötäpäivään. Kotelossa on 

ohjain, jonka läpi paperinauha kulkee liimapuoli alaspäin. 


Kuva 5. Paperikotelo avattuna. 


1 = lokeron kannen pidikenuppi 5 = paperirulla 
2 = lokeron kansi 6 = paperinohjain 
3 = ylempi pidikenuppi 7 = paperinohjainrako 


4 = ylempi paperikotelo 


Paperi kulkee edelleen lokeron seinässä olevan raon lävitse 
vastaanottimeen. 

Täydessä paperirullassa on noin 250 m nauhaa. Käyttö- 
tunnissa kuluu sitä noin 28 m. Rulla riittää siis lähes 9 tun- 
nin yhtämittaiseen käyttöön. 

26. Vastaanottimen alla näkyvällä salvanvivulla luki- 
taan kirjoitin joko lepo- tai työasentoon tai otetaan ulos 
laatikosta. 

Lepoasennossaan on vipu oikealla. Koje saadaan työ- 
asentoon kääntämällä salvanvipu vasemmalle ja vetämällä 

kojetta sentin verran esiin. Sen jälkeen vipu lasketaan 
vapaaksi ja kojetta vedetään ulospäin, kunnes salpa sul- 
keutuu. Silloin sekä lähetin että vastaanotin tulevat niin 
paljon ulos laatikosta, että näppäimistöä voidaan käyttää 
ja paperinauha pääsee tulemaan vapaasti vastaanottimesta. 

27. Koje saadaan kokonaan pois laatikosta, kun salvan- 
vipua käännetään jatkuvasti vasemmalle ja kojetta vede- 
tään samalla ulospäin. Kun koje halutaan saada takaisin 
laatikkoonsa, käännetään salvanvipu vasemmalle ja koje 
asetetaan laatikon sisäseinissä oleville kiskoilleen sekä työn- 
netään jonkin matkaa sisään. Senjälkeen päästetään salvan- 
vipu irti ja koje työnnetään kokonaan laatikkoonsa. 


5. Moottorigeneraattori. 


28. Moottorigeneraattori käyttää vaihdepyörästöä ja 
kehittää anodivirran lisäkojeen putkille. 

29. Moottorigeneraattoria syötetään 12 V akusta tai 
12 V:n verkkotasasuuntaajasta. 

Virran kulutus on noin 4.4A. 

Koje pannaan käyntiin lisäkojeessa olevalla kytkimellä. 

Moottorin harjahiilet ovat moottorikammion yläosassa 
sen oikealla ja vasemmalla sivulla. 

30. Moottorigeneraattorin akseli on yhdistetty kytki- 
mellä vaihdepyörästöön, josta saadaan sopivat kierrosluvut 
lähettimen kosketinvalssia ja taukomerkkihimmennintä sekä 
vastaanottimen kirjoitinrullaa ja paperinvetorullaa varten. 

31. Moottorikäämin lisäksi on ankkurissa generaattori- 
käämitys, joka 165 V tasajännitteellä antaa enintään 15 mA 
anodivirtaa lisäkojeen putkille. 


E Kaukokirjoitinopas. 

Generaattorin harjahiilet ovat generaattorikammion ala- 
osassa sen etu- ja takasivuilla. 

32. Jotta kirjoitus paperinauhalle tulisi suoraan, on 
moottorigeneraattorin = kierrosluvun oltava tasainen ja 
samanlainen vasta-aseman moottorigeneraattorin kierros- 


Kuva 6. Moottorigeneraattori. 


1 = Säätökupu 
2 = Jchtimet lisäkojeeseen 
3 = Generaattorin harjahiili 


luvun kanssa. Kierrosluvun pysyttämiseksi tasaisena on 
moottorigeneraattorissa keskipakoissäädin, joka lisäkojeessa 
olevan säätöputken avulla pitää kierrosluvun tasaisena. 
Tahdistaminen vasta-aseman kojeen kanssa tapahtuu moot- 
torikammion päällä olevaa säätökupua kiertämällä. 
Säätökuvussa on asteikko 0—10, joka kupua kierrettäessä 
liikkuu moottorikammion sivussa olevan merkin ohi. Kier- 
rettäessä kupua myötäpäivään suurenee moottorigeneraat- 
torin kierrosluku ja kierrettäessä vastapäivään se pienenee. 

33. Asemien välinen kierroslukueroavaisuus huomataan 
vain vastaanottoasemalla. Kierroslukuero ei vaikuta lähet- 
täjän vastaanottimen tekstiin, sillä saman kojeen lähetti- 
men ja vastaanottimen välillä on kiinteä välivaihtoyhteys. 
Tahdistus suoritetaan sen vuoksi aina vasta-asemalta annet- 
tujen merkkien mukaan. 

Jos vastaanotettu kirjoitus kääntyy vinoon ylös (kuva 
7a), on omaa kierroslukua pienennettävä (säätökupua kier- 
rettävä vastapäivään). Jos vastaanotettu kirjoitus kään- 
tyy vinoon alas (kuva 7c), on omaa kierroslukua lisättävä 
(säätökupua kierrettävä myötäpäivään). 

34. Moottorigeneraattorin takapuolella on kaksi 6-säi- 
keistä johtoa, jotka kytkevät moottorigeneraattorin sekä 
lähettimen ja vastaanottimen lisäkojeeseen. Kytkentä 
tapahtuu kahdella pakko-ohjatulla 6-napaisella kosketti- 
mella. Etummaisessa koskettimessa on punainen ja taaem- 

Kuva 7. Vastaanottonauha a) liian suuren, b) oikean ja c) liian 
pienen kierrosluvun vallitessa. 

massa vihreä merkki. Kytkimet voidaan irroittaa lisäkojeesta 
vasta, kun lisäkojetta on vedetty jonkin matkaa laatikosta 
ulospäin. 


6. Lisäkoje. 


35. Lisäkojeessa on äänijaksogeneraattori (putkiväräh- 
* din 900 j/s), vastaanottovahvistin ja säätölaite. 

36. Äänijaksogeneraattori kehittää 900-jaksoisia sähkö- 
värähtelyjä. Merkkejä lähetettäessä katkotaan nämä väräh- 
telyt lähettimen kosketinvalssin avulla erilaisiksi sysäys- 
sarjoiksi. Katkottu 900-jaksoinen värähtely siirtyy johtoa 
pitkin vasta-asemalle sekä myös omaan vastaanottovahvis- 
timeen. 

Jos sysäyssarjat siirrettäisiin vasta-asemalle tasavirralla, 
ei johtoihin mahdollisesti kytkettyjen kondensaattorien ja 
muuntajain aiheuttamaa vastusta voitettaisi. Käyttämällä 
900-jaksoisia värähtelyjä läpäisevät sysäykset kaikki ääni- 
jaksoiset kytkinelimet. 

37. Vastaanottovahvistimen etuasteessa vahvistetaan 
omasta ja vasta-aseman lähettimestä tuleva äänijakso. 
Samalla tasasuunnataan sysäykset kahdella kuivatasasuun- 
taajalla. Näin saaduilla tasavirtasysäyksillä ohjataan pääte- 
asteen putkea, jonka anodivirta herättää vastaanottimen 
magneetin. 

38. Säätöputki pitää moottorigeneraattorin kierrosluvun 
tasaisena. Moottorin käydessä joko liian hitaasti tai liian 
nopeasti aiheuttavat keskipakoissäätäjäin ohjaamat kos- 
kettimet säätöputken kytkennässä muutoksia, jotka joko 
pienentävät tahi suurentavat putken anodivirtaa. Kun 
anodivirta kulkee myös moottorin säätökenttäkäämityksen 
kautta, muuttuu moottorin kierrosluku vastaavasti. 


Kuva 8. Lisäkojeen etulevy. 


1 = pääkytkin 8 = kenttäpuhelimen liitinjakki 

2 = tarkistuslamppu 9 = radiovastaanottimen kosketti- 
met ä 

3 = vahvistussäädin 10 = kuuntelukoskettimet 

4 = äänisuotimen kytkin 11 = virtalähteen pistokkeet 

5 = mittari 12 = maadoitusruuvi 

6 = mittarin painonuppi 13 = 12-reikäinen kosketin 


7 = vasta-aseman kytkinruuvit 14 = kiinnitysruuvi 


39. Lisäkojeen etulevyllä on kenttäkaukokirjoittimen 
käyttämisessä tarvittavat alla luetellut kytkinrivat ja liit- 
timet (kuva 8). 

Pääkytkimessä on kolme asentoa: »Aus», »Bereit» ja 
»Ein». Asennossa »Aus» on virta katkaistu. Asennossa 
yBereit» lämpiävät lisäkojeen putket ja punainen tarkastus- 

valo näkyy kytkimen yläpuolella. Asennossa »Eimn saa 
myös moottorigeneraattorin käämi virtaa ja käynnistyy. 
Tarkistusvalo ei pala. 

Valmiusasennosta yBereity edelleen käynnistysasentoon 
saadaan kytkin kääntää vasta minuutin kuluttua, muuten 
putket vahingoittuvat. 

Punainen tarkistuslamppu palaa, kun pääkytkin on asen- 
nossa »Bereit», ja ilmaisee, että kenttäkaukokirjoitin on 
kytketty virtalähteeseen. Rikkinäinen lamppu voidaan 
vaihtaa varaosalaatikossa olevaan varalamppuun, senjälkeen 
kun punainen lasi on irroitettu. 

Vahvistussäädin ohjaa jännitteen jakajaa vastaanotto- 
vahvistimen hilapiirissä alentaen ja suurentaen tulojänni- 
tettä. Säätimellä voidaan myös häiriöiden vaikutusta vai- 
mentaa. 

Vahvistussäädintä on aina käännettävä niin paljon 
vasemmalle, että vastaanotin juuri vielä kirjoittaa moittee- 
tonta tekstiä. 

Suotimen (900 j/s) kytkin, jossa on asennot »Mit» ja 
yOhne», on vastaanottovahvistimen hilapuolella. Asennossa 
yMit» häiriöjaksot vaimentuvat, mutta työjakso 900 ainoas- 
taan vähän heikentyy. 

Suodinta on käytettävä ainoastaan vastaanoton pahoin 
häiriintyessä. 

Suotimen vaimennus asennossa »Mit» pienentää kenttä- 
kaukokirjoittimen kantomatkaa noin 15%. 

Mittarin kaksi mitta-aluetta näyttää sekä akku- että 
anodijännitteen. 

Pääkatkaisimen ollessa asennossa »Bereit» tai »Fin» mit- 
tari näyttää akun jännitteen (1? V). Asteikolle on punai- 
sella viivalla merkitty sallitut poikkeamat (11—13 V). 

Pääkatkaisimen ollessa asennossa »Fim ja painettaessa 
— mittarin sinistä nuppia, mittari näyttää generaattorin kehit- 
* tämän anodijännitteen (165 V). Sallitut poikkeamat (150— 
100 V) on merkitty asteikolle sinisellä viivalla. 

Kahteen kytkinruuviin (»La» ja »ILb/E») liitetään vasta- 
asemalle menevät johtimet. 

Jakki on kytketty ruuvien »Lav:n ja »Lb/Fv:n kanssa 
rinnan. Siihen liitetään välijohdolla vasta-aseman kutsu- 
mista varten tarvittava puhelin. 

Kaksoiskosketinta, jossa on merkintä vEmpfänger», käy- 
tetään radioliikenteen aikana. Silloin kytketään kenttä- 
kaukokirjoitin laatikon kannessa olevalla johdolla 0 
vastaanottimen kuulokekoskettimiin. 

Kaksoiskoskettimeen, jossa on merkintä »Mithörem, lii- 
tetään kuulokkeet, joilla puheliikenteen aikana kuuluvai- 
suus vahvistuksen ansiosta on parempi kuin puhelimitse. 
Morseliikenteen aikana taas (morsenäppäintä käytettäessä) 
kuulokkeilla kuullaan morsemerkit. 

Kaksoispistokkeeseen, jossa on merkintä »4 12 Volt —, 
kytketään kenttäkaukokirjoittimen virtalähde laatikon kan- 
nessa olevalla akkujohdolla. 

Maadoitusruuvista kenttäkaukokirjoitin maadoitetaan. 

12-napaista pistorasiaa käytetään radioliikenteen aikana. 

Kiinnitysruuvi, jonka ympärillä on punainen rengas, 
irroittamalla voidaan lisäkoje vetää esiin ja ottaa ulos 
laatikosta. 

40. Lisäkojeen kansilevyyn on upotettu (kuva 9) 4 
putkea, kaikki mallia RV 12 P 4000. Ne ovat värähdin- 
putki, säätöputki, pääteputki ja etuvahvistinputki. 

GA sulake liittyy 12 V virtalähteestä tulevaan johtoon. 

Vaihtokytkimessä on asennot »Sammler ja »Netzgleich- 

richtery. Akkukäytössä se on asetettava »Sammler»-asen- 
toon, verkkokäytössä »Netzgleichrichter»-asentoon. Pää- 
kytkimen ollessa »Bereitv-asennossa kytkeytyy 12 V joh- 
toon vastus, joka on oikosuljettu vaihtokytkimen ollessa 
»Sammler»-asennossa. Ilman tätä etuvastusta kuumenisi- 


z 


Kuva 9. Lisäkojeen kansilevy. 


1 = värähdinputki 4 = etuvahvistinputki 
2 = säätöputki 5=64A sulake 
3 = pääteputki 6 = vaihtokytkin: akku-verkkotasasuuntaaja 


i 


vat putket verkkotasasuuntaajakäytössä liikaa virtalähteen 
pienen kuormituksen vuoksi. Paristokäytössä tätä vaaraa 
ei ole. 


C. Käyttö. 


1. Paperinauhan asettaminen sekä virtalähteen ja 
yhdysjohtojen kytkentä. 


41. Paperinauha asetetaan kenttäkaukokirjoittimeen 
seuraavasti: 
Kansi poistetaan avaamalla neljä jännelukkoa. Salvan 


N 

vipu työnnetään vasemmalle, tartutaan näppäimistön kaa- 


N ressa edessä vasemmalla olevaan loveen ja vedetään kojetta 


sentin verran eteenpäin, lasketaan vipu irti ja vedetään 
kojetta, kunnes salpa napsahtaa kiinni. 

Paperirullan asetus: Painetaan näppäimistön kehällä 
olevaa nuppia, jolloin lokeron kansi putoaa alas. Paine- 
taan lokeron oikeassa reunassa olevaa nuppia. Vastaava 
paperikotelo ponnahtaa esiin, ja se vedetään ulos pidikkee- 
seen asti. Paperinauhan pää irroitetaan rullalta ja rulla 
asetetaan koteloonsa kulkemaan myötäpäivään. Paperi- 
nauha asetetaan kotelossa olevaan ohjaimeen liimattu puoli 
alaspäin. Kotelo työnnetään lokeroon ja paperinauha ohja- 
taan samalla kulkemaan lokeron reunassa olevassa raossa. 
Lokeron kansi suljetaan. 

Paperin johtaminen vastaanottimeen: Värirullavipu nos- 
tetaan lepoasentoonsa. Paperi asetetaan kulkemaan kir- 
joitinrullan ja ankkurinterän sekä vetorullan ja painorullan 
välitse. Painovipu käännetään hetkeksi vasemmalle, jol- 
loin värirulla laskeutuu kirjoitinrullalle. 

42. Virtalähteen laadusta riippuen tapahtuu sen liittä- 
minen kojeeseen seuraavasti: 

Jos virtalähteenä käytetään 12 V akkua, kytketään se 
kojeeseen kannessa olevalla akkujohdolla. Johtoon kiinni- 
tetty kosketin työnnetään lisäkojeessa olevaan »+ 12? 
Volt —-pistokkeeseen siten, että plus- ja miinuspuolet . 
tulevat kohdalleen. Väärinpäin kytkettäessä kosketin ei 
painu pistokkeeseen. Johdon toisessa päässä olevat kaapeli- 
kengät kiinnitetään akun napoihin, plus-merkillä varustettu 
plus-napaan ja miinus-merkillä varustettu miinusnapaan. 

Otettaessa virtaa vahvavirtaverkosta avataan lisäkojeen 
kiinnitysruuvi ja lisäkoje vedetään ulos. Sen kansilevyssä 

Kuva 10. Kenttäkaukokirjoittimen asentaminen lankaliikenteessä. 


1 = maajohto = johdot vasta-asemalle 


oleva vaihtokytkin asetetaan »Netzgleichrichter»-asentoon, 
minkä jälkeen lisäkoje työnnetään paikoilleen ja ruuvataan 
kiinni. Akkujohdon kosketin työnnetään lisäkojeen pistok- 
keeseen edellä selostetulla tavalla ja johdon kaapelikengät 
kiinnitetään 12 V tasasuuntaajan tai muuttajan saman- 
nimisiin napoihin. 

43. Jos vasta-asemalle on kaksijohtiminen yhteys, lii- 
tetään molemmat johtimet lisäkojeen »I,a»- ja »Lb/F»-ruu- 
veihin. Yksijohtimisessa yhteydessä johdin kiinnitetään 
»La»-ruuviin ja maajohdin »Lb/F»-ruuviin, 

Puhelin kytketään yhdysjohdolla lisäkojeessa olevaan 
jakkiin (kuva 10). 

Koje maadoitetaan liittämällä maadoitusjohto lisäkojeen 
maadoitusruuviin. 

44. Kenttäkaukokirjoittimen liittäminen radioon suori- 
tetaan kutakin lähetin- ja vastaanotin-mallia varten annet- 
tujen ohjeiden mukaisesti. 
> Radiolähetin ja -vastaanotin pitää virittää täsmälleen 
"samalle jaksoluvulle. Vastaanottimen takaisinkytkentä on 
säädettävä siten, ettei vastaanotin värähtele. 


2. Kutsuminen, käynnistys ja tahdistus. 


45. Vasta-aseman kutsuminen: 

Langallisessa liikenteessä vasta-asema hälytetään puhe- 
limella. Jos puhe kuuluu, sovitaan liikenteen aloittamisesta 
puhelimitse. Ellei puhe kuulu, on yritettävä siitä huoli- 
. matta liikennöidä kirjoittimella. Puhelinyhteyden ollessa 
epävarman on etukäteen sovittava määräaikaisesta liiken- 
teestä, esim. yhteyttä kirjoittimilla on yritettävä ottaa 
10 minuutin ajan joka täysi tunti. 

Radioliikenteessä vasta-asema kutsutaan työskentelyyn 
radioteitse. Vastaanotin on viritettävä täsmälleen vasta- 
aseman lähettimen jaksoluvulle. 

46. Kenttäkaukokirjoittimen käynnistys suoritetaan 
seuraavasti: 

Pääkytkin käännetään »Bereit»-asentoon, jolloin punai- 
nen tarkastuslamppu syttyy. Mittari näyttää punaisella 
alueella akun jännitteen. Odotetaan yksi minuutti, jotta 
lisäkojeen putket ehtisivät lämmetä. Pääkytkin käänne- 

tään »Eim-asentoon. Silloin tarkastuslamppu sammuu ja 
moottori käynnistyy. Sinistä nuppia painettaessa mittari 
näyttää — sinisellä alueella anodijännitteen. — Vahvistus 
asetetaan kymmenen kohdalle. Äänijaksosuodinkytkir 
käännetään »Ohney-asentoon. 

47. Käynnin tahdistus: Moottorigeneraattorin säätö- 
kuvun asteikko käännetään viiden kohdalle ja vasta-asemaa 
pyydetään antamaan taukomerkkiä. 

Jos kirjoitus kiertyy ylöspäin, käännetään säätökupua 
vastapäivään. Jos kirjoitus kiertyy alaspäin, käännetään 
säätökupua myötäpäivään. 

Kirjoitus tahdistetaan vain vastaanottoasemalla. Lähet- 
tävän kojeen kirjoitus on ilman muuta suoraa. 

Jos säätökuvun säätöalue ei riitä, on vasta-aseman 
säädintä tarpeen mukaan käännettävä suuremmalle tai pie- 
nemmälle arvolle ja vasta-asemalla uusittava säätö. 


3. Työskentely. 


48. Lähetys: 

Kirjoitettaessa salpautuvat näppäimet määrätyssä tah- 
dissa. Sen vuoksi on niitä sormeiltava kevyesti ja painet- 
tava vain silloin, kun näppäin helposti laskeutuu. Sen- 
jälkeen sormi on heti nostettava siltä ja kosketettava seu- 
raavaa näppäintä. 

Suurimmalla nopeudella kirjoitettaessa menee sekunnissa 
21/, merkkiä. Ellei siihen pystytä, on kirjoitettava ainoas- 
taan puolella nopeudella. Kirjoitus on silloin harven- 
nettua. v 
Liikennekuria on noudatettava. Vasta-aseman lähet- 

täessä ei omaan lähettimeen saa kajota, ellei lähetystä 
jostain syystä ole pakko keskeyttää. 

Lyhyen tauon aikana painetaan taukonäppäintä mer- 
kiksi siitä, että lähetys jatkuu. 

Radioliikenteessä on oma vastaanotin kytkettävä lähe- 
tyksen ajaksi virrattomaksi. 

49. Vastaanotto: 

Vahvistussäädin käännetään sellaiseen asentoon, jossa 
kirjoitus on selvimmin luettavaa. 

Suurten häiriöiden vallitessa vahvistussäädintä kään- 
netään vasemmalle niin paljon, että kirjoitus näkyy moit- 
teettomasti, ja äänijaksosuodin asetetaan »Mit»-asentoon. 

Radioliikenteessä on oma lähetin vastaanoton ajaksi 
kytkettävä virrattomaksi. 

Lopetettaessa liikenne pääkytkin käännetään »Aus»- 
asentoon. 


D. Hoito. 
1. Yleistä. 


50. Kojetta on suojeltava kosteudelta, lialta, tomulta 
ja liialta kuumenemiselta. Ellei kojetta käytetä, pidetään 
se laatikkoon suljettuna. 

51. Jäljempänä selostetaan, missä määrin kojetta kor- 
jattaessa ja voideltaessa saa purkaa. Punaisella rengastetut 
ruuvit sekä jäljempänä mainitut ruuvit, vaikka niiden 
kanta onkin peitetty valkealla maalilla, saa irroittaa. Mui- 
hin ruuveihin ei saa koskea. 

Kojeen tarpeeton purkaminen ja asentelu on kielletty 

2. Puhdistus. 


52. Noin 100 käyttötunnin jälkeen ja vähintään joka 
neljäs viikko on koje puhdistettava liiasta öljystä, pölystä 
ja liasta pölysiveltimellä ja rievulla. 

53. Lähettimen kosketinvalssin puhdistamiseksi kir- 
joitin otetaan laatikosta, mutta lisäkojeen yhdysjohtoa ei 
irroiteta. Valssinsuojus irroitetaan avaamalla molemmat 
punaisella rengastetut päällysruuvit. Moottorigeneraattori 
käynnistetään ja pyörivä valssi ja erittäinkin valssin sul- 
jettu kosketinrengas puhdistetaan petroolilla hieman kostu- 
tetulla puhtaalla rievulla. Kosketinvalssia ei saa öljytä 
eikä hioa. 


3. Voitelu. 


54. 100 käyttötunnin jälkeen ja vähintään joka neljäs 
viikko on koje puhdistamisen ohella voideltava kauko- 
kirjoituskoneöljyllä. Voitelu suoritetaan parhaiten noin 
1 mm  metallilangalla, joka kastetaan öljyyn noin 5 mm 
pituudelta. 

55. Kaikki kitka-, liuku- ja laakeripaikat sekä jousien 
ripustinkohdat on voideltava. Voideltavat kohdat on 
kuvissa 11, 12 ja 13 merkitty kolmioilla. 

56. Voitelua varten lähetin puretaan seuraavalla tavalla. 

Kirjoitin otetaan kokonaan laatikosta, ja kosketinvalssin 
suojus poistetaan irroittamalla päällysruuvit. Näppäimis- 
tön kaaren molemmat punaisella rengastetut kiinnitys. 
ruuvit ja takapuolella olevan kiinnikeliuskan punaisella 
rengastettu ruuvi irroitetaan. Lähetin nostetaan alustaltaan. 

Tämän jälkeen voidellaan kuvien 11, 1? ja 13 osoitta- 
mat kohdat. 


Kuva 11. Lähettimen voitelupaikat edestä katsottuna. 


Kuva 12. Lähettimen voitelupaikat takaa katsottuna. 


Kuva 13. [Lähettimen voitelupaikat alta katsottuna. 


1 = morsenäppäimen työ- 2 = taukomerkkinäppäimen 
kosketin lepokosketin 


Irroitettu lähetin pannaan paikoilleen seuraavasti: 

Vaihdekammion takakansi poistetaan irroittamalla neljä 
ruuvia. 

Moottorigeneraattoria kierretään käsin akselistaan, kun- 
nes jousiston (kuva 13) ohjausjousi on nokkalevyn (tauko- 
merkkihimmentimen) jonkin nokan keskellä. Kosketin- 
valssia kierretään, kunnes liukukoskettimien kärjet ja kos- 
ketinvalssin päissä olevien nokkapyörien nokat ovat koh- 
dakkain. Lähetin asetetaan alustalle huomioimalla ham- 
paiden pureutuminen. Näppäimistön kaaren kiinnitysruuvit 
kiinnitetään. Kiinnikeliuska pannaan paikoilleen ja ruuva- 
taan kiinni. Vaihdekammion kansi ja kosketinvalssin suo- 
jus ruuvataan kiinni. Kirjoituskoje pannaan laatikkoonsa. 

57. Vastaanotinta ei tarvitse irroittaa voitelua varten. 
Voideltavat kohdat näkyvät kuvasta 15. 


Kuva 14. Vaihdelaatikko takaa, avattuna. 


1 = jousisto 


N 
| 


= ohjausjousi 
3 = taukomerkkihimmennin 


Kuva 15. Vastaanottimen, alustan ja moottorigeneraattorin 
voitelupaikat. 


TEN Kaukokirjoitinopas. 

Alustan voitelupaikat näkyvät samoin kuvasta 15. 

58. Moottorigeneraattori irroitetaan voitelua varten 
alustasta (vaihdekammiosta) seuraavasti: 

Kirjoituskoje otetaan kokonaan laatikosta. Kosketin- 
valssin suojus ja vaihdelaatikon kansi poistetaan. Samoin 
poistetaan generaattorin takapuolella oleva suojakupu irroit- 
tamalla kiinnitysruuvi. Kirjoituskojeen johdon sinkilä irroi- 
tetaan ja johdot irroitetaan toisistaan. Moottorigeneraat- 
torin neljä punaisella rengastettua kiinnitysruuvia irroite- 
taan ja moottori nostetaan varovasti pois. 

Voitelu suoritetaan kuvan 15 mukaan ja irroitetut osat 
kiinnitetään seuraavasti: 

Moottorin alustassa oleva kytkin asetetaan siten, että 
sen ja keskiöimisrenkaan punainen viiva ovat kohdakkain. 
Nivelkappale asetetaan kytkimen punaisen viivan suuntai- 
seksi. Moottorigeneraattorissa olevaa kytkintä kierretään 
siten, että sen ja renkaan punainen viiva ovat kohdakkain. 
Moottorigeneraattori asetetaan varovasti paikoilleen siten, 
että ylemmän kytkimen tappi tarttuu alemman kytkimen 
« nivelkappaleen poraukseen. Moottorigeneraattoria kierre- 
tään käsin akselistaan edestakaisin, jolloin kosketinvalssin 
pitää liikkua molempiin suuntiin. 

Moottorigeneraattori ja vaihdelaatikon kansi kiinnite- 
tään ruuveillaan. Kirjoituskojeen johdon sinkilä kiinnite- 
tään ja molemmat johdot sidotaan toisiinsa sekä gene- 
raattorin takana oleva suojakupu ja kosketinvalssin suojus 
ruuvataan paikoilleen. Kirjoituskoje työnnetään laatikkoon. 

59. Kierroslukusäätimen voitelemiseksi sen kansi, pois- 
tetaan irroittamalla neljä ruuvia. Säädin tulee silloin esiin. 
Kappale paperinauhaa kostutetaan öljyyn ja liika öljy 
poistetaan vetämällä paperi kahden sormen välitse. Sen- 

jälkeen paperinauha asetetaan säätövivun kuulan (kuva 16) 
— ja alimman kosketinjousen eristekappaleen väliin ja paina- 
malla niitä kevyesti vastakkain vedetään paperiliuska läpi. 
Kansi ruuvataan kiinni. 
Säätimen purkaminen tai tarkistaminen on kielletty. 


MMYVSÄPSkI S aknen | 


Kuva 16. Kierroslukusäätimen 
voitelukohdat. 
1 = eristyskappale 
2 = säätövipu 
3 = jännejousi 


4. Hiilien vaihto. 


60. Moottorigeneraattorissa on kaksi paria hiiliä. Toi- 
nen pari moottorivirran syöttöä (pienjännitehiilet) ja toinen 
generaattorivirran ottoa (suurjännitehiilet) varten. 

Lähettimessä on valssihiili kosketinvalssin kytkemiseksi. 

Hiilet on uusittava, kun ne ovat kuluneet 5 mm vahvui- 


siksi. 


61. Pienjännitehiiliä saavat vaihtaa ainoastaan koulu- 
tetut henkilöt. 

Hiiltä vaihdettaessa sen johtopunos ensin irroitetaan. 
Senjälkeen irroitetaan hiilijousi pultistaan ja hiilenkaari 
laakeritapistaan. Varaosalaatikossa oleva uusi hiottu hiili 


Kuva 17. Pienjännitehiilien vaihto. 


= hiilijohdon liitoskappale 
= hiilijousi 


& NP 
N 


= laakeritappi 


asetetaan vanhan tilalle ja irroitetut osat pannaan paikoil- 
leen päinvastaisessa järjestyksessä kuin purettaessa. 

62. Suurjännitehiilien (kuva 6, harjahiilet) vaihto suori- 
tetaan seuraavasti: 

Kansi ruuvataan irti. Hiili otetaan ulos. Uusi hiottu hiili 
varaosalaatikosta asetetaan tilalle. Kansi ruuvataan kiinni. 

Kenttäkaukokirjoitinta ei saa käyttää ilman suurjännite- 
hiiliä. 

63. Valssihiiltä (kuva 12) vaihdettaessa kirjoituskoje 
otetaan laatikosta ja kosketinvalssin suojus poistetaan. 
Lukkoruuvi irroitetaan ja hiili poistetaan. Varaosalaatikossa 
oleva uusi hiottu hiili asetetaan tilalle huomioonottaen hiilen 
hionnan. Lukkoruuvi ja suojus kiinnitetään. 

64. Hiiliä vaihdettaessa on moottorigeneraattorin kol- 
lektorit puhdistettava. Vähäinen likaisuus voidaan puhdis- 
taa bensiinillä kostutetulla rievulla. 


5. Värirullan vaihto ja värjäys. 


65. Jos kirjoitus vastaanottimessa esiintyy hyvin heik- 
kona, on värirullassa liian vähän väriä. Värirulla on silloin 
värjättävä varaosalaatikossa olevalla erikoisvärillä »HB 45 
violettv».  Värjäystä varten värirullan vipu käännetään 
oikealle. Varaosalaatikossa olevalla siveltimellä sivellään 
pullosta väriä tasaisesti huoparullalle. Värin sively suorite- 
taan 8—10 kertaa. 4—6 tunnin kuivumisajan jälkeen on 
värirulla käyttövalmis. 

66. Jos värirulla on liiaksi kulunut, on sen tilalle pan- 
tava varaosalaatikosta uusi. 

Vaihdettaessa värirullavipu nostetaan ylös ja pitämällä 
siitä vasemmalla kädellä kiinni vedetään rulla oikealla 
kädellä pois. Uusi värirulla asetetaan paikoilleen painamalla. 


6. Korjaus. 


67. Rakenteen yksinkertaisuuden ansiosta kenttäkauko- 
kirjoitin vikaantuu huolellisesti hoidettaessa hyvin harvoin. 
Useimmiten häiriöt eivät aiheudu kojeen vioista vaan asian- 
tuntemattomasta ja virheellisestä käsittelystä. Häiriöiden 

esiintyessä on aina sen vuoksi ensin otettava selvä, onko 
kojetta käsitelty oikein. 

68. Kojeessa esiintyvien häiriöiden laatu saadaan useim- 
miten selville vastaanotettujen kirjainmerkkien laadun perus- 
teella. Häiriön poistamiseksi on ensin todettava, onko vika 
oman kojeen, yhdysjohdon, vaiko vasta-aseman aiheuttama. 

69. Omaa kojetta tarkistettaessa irroitetaan ensin vasta- 
aseman yhdysjohto kytkinruuveista »l,a» ja »Lb/F». Tar- 
kistus suoritetaan seuraavan taulukon ohjeiden mukaan. 


Vika Syv ja korjaus 


1. Tarkastuslamppu ei! a) Virtalähde ei ole kytketty. | 
pala »Bereit»-asennossa, | b) 6 A sulake palanut. Pantava tilalle 
mittari ei toimi. uusi varaosalaatikosta. 


2. Tarkastuslamppu ei | Tarkastuslamppu palanut. Pantava 
pala »Bereit»-asennossa, | tilalle uusi varaosalaatikosta. 
mittari toimii. 


3. Tarkastuslamppu pa- | Virtalähde väärin kytketty. 
laa »Bereitv-asennossa, | Tarkastettava, että samannimiset navat 
mittari ei toimi. on kytketty toisiinsa. 


4. Kirjainmerkit näky- | Huoparulla « värjättävä kohdassa 65 
vät heikkoina. esitetyllä tavalla. 


5. Kirjainmerkit —tuh- | Huoparullassa liian paljon väriä. Rul- 
riintuneita.Poikkiviivat | laa pyöritettävä imupaperia tai sanoma- 
sekaantuvat toisiinsa. | lehtipaperia vasten. Kirjoitinrulla ja 
kirjoituslaite puhdistettava =spriihin 
hieman kostutetulla, spriin puutteessa 
kuivalla rievulla. Bensiiniä ei ole 
käytettävä. Y 


Jatkuu. 


Vika 


6. Kirjainmerkit 
han yläosassa värjään- 
tyneet, mutta alaosassa 
erittäin heikot, tai päin- 
vastoin. 


nau- 


Syy ja korjaus 


a) Huoparulla virheellisesti värjätty. 
Värjättävä uudelleen kohdassa 65 
esitetyllä tavalla. 

b) Huoparullan kosketuspinta ei ole 
lieriömäinen. Uusi rulla vaihdettava 
kohdassa 66 esitetyllä tavalla. 


7. Kirjainmerkit paikoi- 
tellen heikosti värjään- 
tyneet. 


Värirullan liuskajousi painaa liian hei- 
kosti paperiliuskaa vasten. Jousi tar- 
kistettava ja säädettävä siten, että se 
koskettaa paperia koko leveydeltä, kun 
värirullan vipua kohotetaan noin 5 mm. 


8. Useiden kirjainmerk- 
kien kuvassa jää sama 
piirtorivi pois. 


a) Kosketinvalssin kosketinrengas puh- 
distettava kohdassa 53 esitetyllä tavalla. 
b) Valssin hiili otettava pois kohdassa 
63 esitetyllä tavalla. Kosketinpinta 
puhdistettava ja hiili asetettava pai- 
koilleen. Se saa koskettaa ainoastaan 
kosketinrengasta, ei eristeainetta. 


9. Eräät piirtorivit piir- 
tyvät huonosti. 


Kosketinvalssi likaantunut. Puhdistet- 
tava kohdassa 53 esitetyllä tavalla. 


10. Tarkastusnauhasta 
voidaan lukea ainoas- 
taan keskimmäinen rivi, 
sen ylä- ja alapuolella 
esiintyy vain puoli riviä. 


Kirjoitus uudelleen tarkistettava. Sitä 
varten on pääkytkin 
»Bereit»-asentoon. 


käännettävä 
Vastaanotin otet- 
tava pois. Kirjoitinrullan hammaspyö- 
rää kierrettävä vetopyörään nähden 
siksi, kunnes kirjainmerkki tulee lähe- 
tettäessä kaksi kertaa esiin. (Kierret- 
täessä = kirjoitinrullaa myötäpäivään 
hampaan =verran, siirtyy 
1 mm ylemmäksi.) 


kirjainrivi 


Jatkuu, 

Vika | Syy ja korjaus 


11. Taukomerkit esiin- 
tyvät epätäydellisinä. 


am 


Taukokosketin ei ole oikeassa suhteessa 
kosketinvalssiin. Asennus tarkistettava 
kohdassa 56 esitetyllä tavalla. 


12. Kirjainmerkit ovat 
liian tiuhassa. Paperi- 
liuska ei kulje. 


a) Paperi lopussa. Uusi rulla asetet- 
tava paikoilleen kohdassa 41 esitetyllä 
tavalla. 

b) Tarkastettava kohdassa 41 esitetyllä 
tavalla, onko paperi asetettu oikein. 
Paperiliuskan pitää kulkea helposti. 
c) Paperinvetorulla likaantunut. Rul- 
lan hampaat puhdistettava teräsharjalla. 


13. Linjaruuvien ollessa 
oikosulussa esiintyy jat- 


kuva viiva. 


Lisäkojeen pääteputki vaihdettava. 


70. Seuraavassa taulukossa on esitetty vikoja, jotka 
voidaan korjata vain liikennöitäessä vasta-aseman kanssa. 
Tarkistusta varten pyydetään vasta-asemaa antamaan jat- 
kuvasti taukomerkkiä. 


Vika Syy ja korjaus 


14. Kirjoitusrivit kier- 
tyvät ylös. 


Säätökupua kierrettävä vastapäivään. 


15. Kirjoitusrivit kier-| Säätökupua kierrettävä myötäpäivään. 


tyvät alas. 


Jatkuu. 

Vika Syy ja korjaus 

ll ——.: 
16. Kirjoitusrivit kier-| a) Akun jännite ja generaattorin kehit- 
tyvät jyrkästi alas ja| tämä anodijännite tarkistettava. 

moottorigeneraattorin | b) Lisäkoje otettava ulos, yhdysjohtoa 
kierrosluku laskee. ei ole kuitenkaan irroitettava. Säätö- 
laitteen putki ja sen jälkeen muutkin 
putket vuorotellen otettava pitimistään. 
Jos kierrosluku silloin nousee suunnil- 
leen normaalimääräänsä, on irroitettu 
putki viallinen ja vaihdettava uuteen. 
c) Pienjännitehiilet tarkistettava koh- 
dassa 61 esitetyllä tavalla. Kollektori 
puhdistettava kohdassa 64 esitetyllä 
tavalla. 


17. Kirjoitusrivit kier-| a) Jos sitäpaitsi mittarin osoittama 
tyvät jyrkästi ylös. | anodijännite on liian pieni, on säätö- 
Moottorigeneraattorin | putki tarkistettava. 

kierrosluku nousee. b) Suurjännitehiilet tarkistettava koh- 
dassa 62 esitetyllä tavalla. 

c) Kollektori puhdistettava kohdassa 
64 esitetyllä tavalla. 


18. Jos asemien välinen | Syynä on johdolla ilmenevä sähköinen 

yhdysjohto on pitkä,| kaiku. Vahvistuksen heikentäminen 

esiintyvät kirjainmerkit | poistaa useimmiten häiriön. Vahvistus 

kahdennettuina. säädettävä niin pieneksi, että nauhalle 
saadaan juuri ja juuri luettavaa kirjoi- 
tusta. Tällaista kaikua voi esiintyä 
myös omassa nauhassa, ellei johto ole 
täysin homogeeninen. 


71. Kojeeseen kajoaminen muuten kuin kohdissa 50—70 
selostetulla tavalla on kielletty. 

Jos esiintyisi häiriöitä, joita ei voida poistaa kohdissa 
50—70 annettujen ohjeiden mukaan, on koje lähetettävä 
Viestivarikolle korjattavaksi. 

Joka tapauksessa on kenttäkaukokirjoitin lähetettävä 
kerran vuodessa Viestivarikolle yleistä tarkistusta varten. 


B. Sisäinen rakenne ja toiminta 
1. Kirjainmerkkien hajoitus lähettimessä. 


72. Tavallisessa kaukokirjoittimessa vapautuu näp- 
päintä painettaessa määrätty kirjain. Laite on kirjain- 
lennätin. Kutakin kirjainmerkkiä vastaa viiden virtasysäyk- 
sen muodostama virtasysäysyhdistelmä. Kenttäkaukokir- 
joittimessa sitävastoin on kunkin kirjainmerkin hajoitetut 
kuvat järjestetty lähettimen kosketinvalssille kosketinre- 
kaiden muotoon ja niihin kytkeydytään liukukoskettimilla 
näppäimiä painettaessa. Siten syntyvät lyhyemmät tai 
pitemmät virtasysäykset lähetetään vasta-asemalle, jonka 
vastaanottimessa ne muuttuvat vastaaviksi lyhyemmiksi tai 
pitemmiksi viivoiksi. Niistä muodostuu kyseessäolevan mer- 
kin kuva. Kenttäkaukokirjoitin on siis kirjainkuvalennätin. 

Tästä eroavaisuudesta johtuu kenttäkaukokirjoittimen 
pieni häiriöherkkyys tavalliseen kaukokirjoittimeen verrat- 
tuna ja sen soveltuvaisuus kenttäolosuhteisiin. 

Kaukokirjoittimessa voi häiriön takia tulla vasta-ase- 
malle väärä virtasysäysyhdistelmä ja sen johdosta vapautua 
väärä kirjain. Kenttäkaukokirjoittimessa häiriö aiheuttaa 
lisäsysäyksiä tai yksityisten sysäysten poisjääntiä, minkä 

johdosta kirjainmerkin kuva tulee jonkin verran epäsel- 
väksi mutta kuitenkin luettavaksi. 

73. Kirjainmerkkeinä käytetään latinalaisia kirjaimia 
ja arabialaisia numeroita. Yksityiset kirjainmerkit on jaettu 
7-viivajärjestelmän mukaan. Kirjainmerkkiä varten varattu 
tila jaetaan seitsemään pystysuoraan viivaan, joista viisi 
tulee varsinaisen merkin ja kaksi merkkien välin osalle 
Kukin viiva voidaan jakaa 7 kappaleeseen. Jättämällä 


Kuva 18. Kirjainmerkkien E:n ja 


6:n hajoitus 7-viivakirjoituksessa. 


kustakin viivasta näitä kappaleita sopivasti pois, saadaan 
5 viivasta muodostumaan kirjainmerkki. Kullakin kirjain- 
merkillä on luonteenomainen, käytännössä kokeiltu muo- 
tonsa, niin että merkkien sekaantuminen häiriöiden sattuessa 
on mahdotonta. Kuvassa 18 on esimerkki yksinkertaisen 
FE -merkin ja mutkikkaan 6-merkin muodostamisesta. Leveät 
mustat viivat syntyvät virtasysäyksien aikana ja valkoiset 
viivat sysäysten välillä. Sysäykset taas syntyvät silloin, 
kun kosketin liukuu kosketinrenkaan metallikielekkeellä, 
ja sysäysten välit silloin, kun kosketin liukuu kosketin- 
valssin eristysaineella (mustaa). Kuvasta 18 näemme minkä- 
muotoinen F-kirjaimen kosketinrengas on. 

Kirjoitinrulla piirtää pystysuorat viivat alhaalta ylös 
ja vierekkäin olevat viivat vasemmalta oikealle. 

74. Kaikkien kirjainmerkkien kosketinrenkaiden me- 
tallikielekkeet on liitetty johtavasti yhteen (kuva 20) kos- 


Kuva 19. E-kirjaimen kosketinrengas. 


1 = eriste 
2 = metalli 
3 = liukukosketin 


ketinvalssiksi (1). Kunkin kosketinrenkaan kohdalla on 
liukukosketin (2). Painamalla näppäintä (3), vetää väli- 
jäsen (4) sulkuvivun (5) alas ja liukukoskettimen lukitus 
vapautuu. Jousi (7) vetää liukukoskettimen laakeritapin 
(8) ympäri kosketinvalssia vasten. Liukukoskettimen kos- 
kettaessa kosketinrenkaan metallikielekkeisiin annetaan 
valssin yhden kierroksen aikana kirjainmerkkiä vastaavat 
virtasysäykset johtoon. Jotta kosketus ei voisi alkaa kos- 
ketinrenkaan mistä kohdasta tahansa, sulkeutuvat näp- 

päimet näppäinsalvalla (9). Nokka (11) ohjaa välivivulla 


(10) näppäinsalpaa siten, että näppäimet ovat vapaina 
kosketusta varten lyhyen ajan ja juuri silloin, kun vapau- 

Kuva 20. Kenttäkaukokirjoittimen lähetin. 


kynnys 


(1) = Kosketinvalssi 

(2) = Liukukosketin 

(3) = Näppäin 

(4) = Välijäsen 

(5) = Sulkuvipu 

(6) = Liukukoskettimen 


(7) = Jousi 
(8) = Liukukoskettimen 
laakeritappi 


alssihiili 


) 
) 

(11) = Nokka 
) = V. 


tunut liukukosketin koskettaa valssia ennen kosketinren- 
kaan alkua. Kosketinrenkaan pyörähdettyä liukukosketti- 
men ohi työntää näppäinsalpa liukukoskettimen takaisin 


lukitusuraansa ja vapauttaa näppäimet. 


46 


75. Taukomerkkinäppäintä painettaessa asettuu sen 
liukukosketin vastaavalle kosketinrenkaalle. Sitäpaitsi nap- 
sahtaa kiinni salpa, joka lukitsee näppäimen ala-asentoonsa. 
Painettaessa jotain toista näppäintä, vetäytyy näppäimis- 
tön alla oleva laukaisukisko takaisin oikealle ja salpa jälleen 
avautuu. 'Taukomerkkinäppäinvivun alla on lepokosketin 
(kuva 13), joka avautuu taukomerkkinäppäintä painet- 
taessa. = Silloin katkeaa tässä kohdassa virtapiiri ja 
siirtyy kulkemaan vaihdekammiossa olevan taukomerkki- 
himmentimen kautta. Tämä on hitaasti pyörivä nokka- 
pyörä (kuva 14), joka sulkee virtapiirin vasta valssin 
pyörähdettyä kolme kertaa ympäri, joten vain ensim- 
mäinen, neljäs, seitsemäs jne. taukomerkki tulee anne- 
tuksi. : 

76. Sanavälinäppäimeen ei kuulu kosketinrengasta eikä 
liukukosketinta, joten näppäintä painettaessa ei anneta 
mitään merkkiä. 

77. Kaikki liukukoskettimet on kytketty johtavasti 
toisiinsa ja maadoitettu. Toiselta puolen on myös kosketin- 
renkaat kytketty johtavasti toisiinsa kosketinvalssin avulla. 
Virranjohtamiseksi on valssin toisessa päässä umpinainen 
liukurengas, jota pitkin valssihiili (12) liukuu. 

78. Morsenäppäimellä ei ole kosketinrengasta eikä 
liukukosketinta. Sitäpaitsi se on ainoa sulusta riippumaton 
näppäin. Sen sijaan on morsenäppäimen näppäinvivun alla 
työkosketin (kuva 13), joka sulkeutuu näppäintä painet- 
taessa. Se on kytketty rinnan liukukoskettimien ja valssi- 
hiilen kanssa. Morsemerkit lähetetään siis valssin asennosta 
riippumatta. ; 

79. Moottori pyörittää kosketinvalssia täsmälleen 2.5 
kierrosta sekunnissa. Kirjoitusnopeus on siis 2.5 merkkiä 

tai 7 x2.5 = 17.5 kuvaviivaa sekunnissa. Kuvaviivan piir- 
tämiseen kuluu siis 1/17.5 = 0.0572 sekuntia tai 57.2 msek. 
Kun jokainen virtasysäys ja tauko on vähintään 1/7 viivan 
pituudesta, on lyhin virtasysäys tai tauko 57.2x1/7 = 

1000 


2. Kirjainmerkkien kokoonpano vastaanottimessa.. 


80. Antoaseman omasta lähettimestä tai vasta-asemalta 
saapuvat virtasysäykset johdetaan, vahvistuksen tapahdut- 
tua lisäkojeessa, vastaanottimen (kuva 21) magneettiin (1). 
Magneettijärjestelmän ankkuri (2) painaa paperin (4) terän 
(3) avulla kirjoitinrullaa (5) vasten saapuvien virtasysäys- 
ten tahdissa. Ankkurin jousella (6), joka vetää ankkurin 
iskunastaan (7), keskeytetään painaminen sysäysten tau- 
kojen ajaksi. Paperinvetorulla (8) ja painorulla (9) vetävät 
paperia tasaisesti kirjoitinrullan ja terän välitse. Kirjoitin- 
rulla pyörii moottorin käyttämänä tasaista vauhtia ja vär- 
jäytyy jatkuvasti sen päällä kevyesti olevasta väri- 
rullasta. 

81. Kirjoitinrullalla on kaksi kohokierrettä, jotka: ank- 
kurin painaessa koskettavat paperinauhaa kumpikin yhdestä 
ainoasta pisteestä. Kun rulla pyörii, siirtyy tämä piste 
edestä taakse poikittain paperinauhaan nähden, niin että 
kirjoitinrullan puolen kierroksen aikana syntyy kaksi alak- 
kain olevaa poikkiviivaa. Kun kirjoitinrulla piirtää ainoas- 
taan silloin, kun ankkuri painaa terän avulla paperinauhaa, 
syntyy todellisuudessa kaksi sysäysten tahdissa katkeavaa 
viivaa, s.o. kaksikierteisen kirjoitinrullan pyörähtäessä puoli 

kierrosta tulee piirretyksi kaksi samanlaista alakkain olevaa 
viivaa tai katkoviivaa. 

Kirjoitinrullan pyörähtäessä puoli kierrosta ehtii paperi 
kulkea viivan leveyden verran. Kirjoitus on sen vuoksi 
heikosti oikealle kallistuvaa. 


(1) = Magneetti (6) = Ankkurijousi 

(2) = Ankkuri (7) = Iskunasta 

(3) = Ankkurinterä (8) = Paperinvetorulla 
(4) = Paperinauha (9) = Painorulla 

(5) = Kirjoitinrulla 


82. Seuraava viiva painautuu edellisen rinnalle, niin 
että viiden yhteen kuuluvan viivan jälkeen täysilevyinen 
kirjainmerkki näkyy kokonaisena paperilla kaksi kertaa 
alakkain. Syyt kaksinkertaiseen kirjoitukseen on mainittu 
jo kohdassa 21. 

3.. Moottorigeneraattorin kierrosluvun säätö. 


83. Jotta kirjoitus tulisi vasta-aseman nauhalle suo- 
rana, on moottorin kierrosluvun pysyttävä mahdollisimman 
tasaisena. Siitä huolehtivat itsetoimivat kierrosluvun säätö- 


(1) = Moottorinakseli (7) = Kynnys 

(2) = Levy (8) = Kosketinlevy 
(3) = Laakeripukki (9) = Tappi 
(4) = Paino (10) = Jousi 

(5) = Vipu (11) = Rengas 

(6) = Jännejousi (12) = Säätökupu 


elimet, moottorin päällä oleva keskipakoissäädin yhdessä 
lisäkojeen säätöasteen kanssa. 

84. Kuvasta 22 näemme keskipakoissäätimen raken- 
teen. Moottorinakselille (1) on samankeskisesti asennettu 
levy, johon on kiinnitetty laakeripukki (3). Siihen on laake- 


E Kaukokirjoitinopas. 

roitu paino (4) vipuineen (5). Jännejousi (6) vetää painon 
kynnykseen (7) saakka ja vivun pää painuu alas. Kun 
moottorinakseli pyörii, ajautuu paino keskipakoisvoiman 
vaikutuksesta ulos ja vivun pää painuu alas. 

85. Pääkäämien lisäksi on moottorissa sivuvirtakäämi 
(säätökäämi), jonka virtapiirissä säätöputki (anodi-katodi) 
on. Keskipakoissäätimen koskettimien asennon mukaan saa 
säätöputki erilaisen hilaetujännitteen, mikä vaikuttaa anodi- 
virran (säätövirran) voimakkuuteen. Säätöputki toimii siis 
muuttuvana vastuksena. Säätövirta vahvistaa sivuvirta- 
käämin avulla enemmän tai vähemmän pääkäämin kenttää. 
Kuta vahvempi säätövirta, sitä voimakkaampi on kokonais- 
kenttä ja sitä hitaammin moottori pyörii. Moottorin kierros- 
luku pysyy siten tasaisena. 

86. Yksityiskohdissaan tapahtuu säätö seuraavasti 
(kuva liitteessä 2): 

a) Jos kierrosluku on liian pieni, ovat molemmat kos- 
kettimet auki. Säätöputken (44) ohjaushila on kytketty 
hilavastuksen (45) avulla akun negatiiviseen napaan, niin 
että syntyy negatiivinen hilaetujännite. Anodivirta ja 
myöskin kenttä on tällöin heikko, joten moottorin kierros- 
luku nousee. 

b) Keskisuurella kierrosluvulla on ylin kosketin sul- 
jettu, alin vielä avoin. Säätöputken (44) ohjaushila kyt- 
keytyy suoraan akun positiiviseen napaan, niin että hila 
saa positiivisen etujännitteen. Sen johdosta anodivirta nou- 
see ja kenttä vahvistuu. Kierrosluvun kasvu estyy. 

c) Liian suurella kierrosluvulla ovat molemmat kosket- 
timet suljettuina. Ohjaushila kytkeytyy anodin plus-napaan, 
niin että säätökäämin virta kasvaa suurimpaan arvoonsa, 
kenttä vahvistuu ja moottorin kierrosluku laskee. 

87. Kosketinlevyä (8) ohjaa kaksi tappia (9) ja jousi 
(10) painaa sitä ylös rengasta (11) vasten, joka säätökupua 
(12) kierrettäessä myötäpäivään painuu alaspäin. 

Kierrettäessä säätökupua kosketinlevy nousee tai las- 
kee. Siten pienenee tai suurenee molempien koskettimien 
väli, ja säädön alkamishetki tulee aikaisemmaksi tai myö- 
häisemmäksi. 

Kierrettäessä säätökupua vastapäivään sulkeutuvat kos- 
kettimet jo pienemmällä kierrosluvulla, ja moottorin kierros- 
luku pysyy pienempänä. Kierrosluku kasvaa, jos säätö- 
kupua kierretään myötäpäivään. 


4. Lisäkojeen kytkentä. 


88. Lisäkojeen peruskytkentä on selostettu jo koh- 
dissa 37 ja 38, säätöasteen kohdissa 85 ja 86 ja lähettimen 
kohdissa 75—78. | 

Liitteessä 2 on esitetty periaatteellinen kytkentäkaavio 
kenttäkaukokirjoittimen koko sähköisestä rakenteesta. Siitä 
on jätetty pois moottorigeneraattorin häiriönpoistoelimet 
ja lisäkojeen pistokkeiden 12-napaiset koskettimet. 

Lisäkojeen yleiskytkentä näkyy kuvasta 23. 

89. Äänijaksovärähdin on kolmipistekytkentäinen putki- 
generaattori (oskillaattori) (43) ja viritetty kiinteästi 900 j/s. 
Muuntajan (17) avulla johdetaan lähettimen virtapiiriin 
äänijaksovärähtely, mikä katkotaan lähettimessä kuvamer- 
kin tahdissa. Katkottu äänijaksovärähtely johdetaan muun- 
tajan (23) välityksellä johtoruuveihin »La» ja »Ib/E» ja 
vastaanottovahvistimeen. , 

90. Vastaanotettaessa johdetaan vasta-asemalta tule- 

oO 0) O 
Kuva 23. Lisäkojeen yleiskytkentä. 
1 = äänijaksovärähdin 6 = vastaanotin 
2 = johdot vasta-asemalle 7 = lähetin 
3 = radiovastaanottimen — kuu- 8 = hehkut 
lokkeet 9 = moottorigeneraattori 
4 = kuulokkeet 10 = anodi 
5 = vastaanottovahvistin 11 = säätöaste 


vat äänijaksomerkit johtoruuvien »ILa» ja »Lb/F» ja muun- 

tajan (23) välityksellä vastaanottovahvistimeen. 
Muuntajan (23) toisiopuolella on koskettimet »F:mp- 

fänger» radiovastaanotinta varten. Rinnan sen kanssa on 

sitäpaitsi voimakkuussäädin (24), jolla säädetään vahvis- 
timen syöttöjännitettä. 

91. Vahvistimeen on kytketty 900 j/s:n suodin. Siinä 
on kytkin (26), joka asennossa »Ohney oikosulkee vastuk- 
sen (25). 

Vastuksen (25) suotovaikutus esiintyy seuraavasti: voi- 
makkuussäätimestä saatu äänijaksovärähtely johdetaan 
äänijaksoiseen värähtelypiiriin (27 ja 28) (muuntajan ensiö- 
käämi ja kondensaattori), joka on viritetty täsmälleen 
900 j/s. Värähtelylle 900 j/s se aiheuttaa erittäin suuren 
vaihtovirtavastuksen, mutta häiriöjaksolle yl. ja alle 900 j/s 
sitävastoin sitä pienemmän vastuksen, kuta suurempi on 
poikkeama 900 j/s:sta. 

Asennossa »Ohney kulkee virta vastuksen (25) ohi, asen- 
nossa »Mit» 30 000 ohmin vastuksen (25) kautta. 

a) Käyttöjakso 900 j/s: 

Asennossa »Ohnev» on värähtelypiirissä täysi jännite, 
asennossa »Mit» suurin osa jännitteestä vaikuttaa värähtely- 
piiriin vain värähtelylle 900 j/s, koska vastus (25) on pieni: 
veirattuna värähtelypiirin omaan vastukseen tällä jakso- 
luvulla ja ainoastaan pieni osa jännitteestä vaimentuu vas- 
tuksessa (25). 

Ollessaan kytkettynä äänijaksosuodin alentaa 900 j/s 
jännitettä ainoastaan vähän, siis aiheuttaa pienen vaimen- 
nuksen. 

b) Häiriöjaksot yli ja alle 900 j/s: 

Asennossa vAus» on häiriöjännite värähtelypiirissä täysi- 
voimainen, ellei oteta huomioon vahvistinsäätimen vastusta. 
Asennossa »Mit» on värähtelypiirin vastus etuvastuksen 
(25) suuruinen tai huomattavasti pienempi kuin tämä, jos 
häiriöjakso huomattavasti eroaa arvosta 900 j/s. Sen vuoksi 

vaikuttaa värähtelypiirissä ainoastaan pieni murto-osa 
häiriöjännitteestä. 

Äänijaksosuotimen ollessa kytkettynä vaimentuu häiriö- 
jaksolukuinen värähtely sitä enemmän, kuta enemmän se 
poikkeaa 900 j/s:sta. 

92. Muuntajan (27) kautta tulevat äänijaksoiset merkit 
etuasteeseen, vahvistuvat putkessa (16) ja siirtyvät muun- 
tajan (33) kautta kuivatasasuuntaajaan (34, 35), missä ne 
tasasuunnataan. Muuntajan (33) toisessa toisiokäämissä on 
sitäpaitsi koskettimet yMithören». Suodon tapahduttua vas- 
tus-kondensaattorijärjestelmässä, johtuvat tasavirtasysäyk- 
set pääteasteeseen. Putkessa (29) ne ohjaavat anodivirtaa, 
joka taas ohjaa vastaanottimen magneetin (55) ankkuria. 


F. Liikenne. 
1. Sanoman anto. 


93. Jos kenttäkaukokirjoitinasemien välillä ei ole pysy- 
vää yhteyttä, tilaa antoasema puhelinkeskuksesta sanoman 
kiireellisyysluokkaa vastaavan lennätinpuhelun. Puhelun 
— aikana ei saa antaa puhelun kiireellisyysluokkaa alemmassa 
kiireellisyysluokassa olevia sanomia. 

Lennätinsanomien kiireellisyysluokat vastaavat puhelu- 
luokkia seuraavasti: 

LES =Lenn. HIV KSS =Lenn. KV 

KOS=Len. K TS S:= Lenn. SV 

94. Saatuaan puhelinyhteyden LIN molem- 
mat asemat koneensa. 

Ottoasema aloittaa liikenteen ilmoittamalla peitenimensä. 
Antoasema vastaa antamalla oman peitenimensä, merkin 

PO sekä kiireellisimmän sanomansa kiireellisyysluokkamer- 
kinnän. Tähän ottoasema vastaa PA-merkillä. 

Jos ottoasemalla on annettavana korkeampaa kiireelli- 
syysluokkaa olevia sanomia, on sillä oikeus antaa ne ensin. 
PA-merkin asemesta se tällöin antaa PO-merkin ja ilmoit- 
taa sanomansa €kiireellisyysluokan. Esim. »PO KOS). 
Vasta-asema vastaa PA-merkillä ja sanoman viestitys alkaa. 

Molempien asemien sanomat annetaan siis kiiteellisyys- 
"järjestyksessä. Jos molemmilla asemilla on paljon samaa 
kiireellisyysluokkaa olevia sanomia, annetaan ne yleensä 
vuoroitellen 3—10 sanoman sarjoina. 

95. Kenttäkaukokirjoitinliikenteessä käytetään liitteessä 
3 olevaa liikennesanastoa. Sanomien alussa ja lopussa sekä 
peräkkäin annettavien sanomien välillä annetaan aina +. 

Esimerkki sanoman viestittämisestä: 

Asema »Voima» on tilannut ja saanut lennätinpuhelun 
asemalle yMänty», joka aloittaa liikenteen antamalla: 

KT MÄNTY KM 

»Voima» vastaa: 

KT VOIMA PO TSS 

»Mänty» vastaa: 

PA 

Tämän jälkeen »Voima» antaa sanoman seuraavasti: 

Sanoman = kiireellisyysluokka ja numero -——— muu 
otsikko — — osoite —— sisältö —— allekirjoitus + 
ANTOI ALIK LEHTI TARKAS. Sanoman osat erote- 
taan siis erotusmerkillä (katso kohta 98). 

96. Annossa tehdyt virheet korjataan heti antamalla 
NN-merkki ja toistamalla viimeinen oikein annettu sana. 
Jälkeen päin huomatut virheet on, mikäli mahdollista, 
korjattava ennenkuin vasta-asema on aloittanut omien säh- 

keittensä annon. Senjälkeen havaitut virheet korjataan 
viipymättä keskeyttämällä vasta-aseman anto heti, kun 
annettavana oleva sanoma on päättynyt. Virhe korjataan 
tällöin siten, että annetaan sähkeen numero, kolme kaksois- 
pistettä (katso kohta 98) ja toistetaan virheellinen kohta 
sekä sen molemmin puolin olevat oikein annetut sanat. 
Viimeksi annetaan merkki OK. Esimerkki: MEIDÄN 
TSS 1284 +—+ +—+ +—+ LÄHETTÄKÄÄ ALI- 
UPSEERIN JOHTAMA KOMENNUSKUNTA OK. 

Jos antovirhe huomataan vasta viestityksen päättymi- 
sen jälkeen, on korjaus tehtävä viipymättä korjaussano- 
malla. Esimerkki tällaisesta sanomasta: KSS 1515 —— 
KARHUN SANOMA 15+2+43 —— II AK+—+N 
KOMENTAJALLE MIEKKA —— MEIDÄN TSS 1405 
15+2+43 KORJATAAN NELJÄ SANAA JÄLKEEN 
KOMENNETTAVA KAPTEENI ERKKI VILHO TAP- 
PARA — — KARHUN VIESTITYSTOIMISTO +. 

Jos sanoman anto jostain syystä halutaan keskeyttää, 
painaa ottaja morsenäppäintään niin kauan, että antaja - 
lopettaa sanoman annon. 

97. Kirjaimet U, Ä, Ä ja Ö puuttuvat kenttäkauko- 
kirjoittimen näppäimistöstä. Ne annetaan seuraavia vasti- 
neita käyttäen: 

U = UE, Ä = 40, Ä = AF ja Ö = OF. 

Suomenkielisissä sanomissa voidaan Ä- ja Ö-kirjaimien 
asemesta käyttää A- ja O-kirjaimia, ellei sanojen oikein 
lukeminen tämän vuoksi huomattavasti vaikeudu. 

98. Useimmat välimerkit puuttuvat myös kenttäkauko- 
kirjoittimen näppäimistöstä. Niiden asemesta käytetään 
sovittuja merkkejä. Siten voidaan antaa seuraavat väli- 
merkit: 


Piste -=+ Yhdysviivä = — =— 
Pilkku 5 = MP Frotusmerkki = = 
Kaksoispiste :=+4—4+ Poikkiviiva =] 
Kysymysmerkki ? =? Sulkumerkki ( )=// 


2. Sanoman otto. 


99. Otetun paperinauhan liimaus sanomakaavakkeelle 
on suoritettava huolellisesti, siististi ja siten, että alemman 
nauhan reuna liimataan limittäin ylemmän nauhan ala- 
reunan päälle. Kaavakkeen vasempaan reunaan jätetään 
2sm marginaali. Otsikko, osoite, sisältö ja allekirjoitus 
aloitetaan aina uudelta riviltä. 

100. Tehtyään tarvittavat kyselyt, saatuaan pyytä- 
mänsä korjaukset ja suoritettuaan mahdollisesti tarvittavat 
vertailut, ottaja antaa kuittauksen ilmoittaen samalla otta- 
mainsa sanomain luvun. Esimerkki: OTTI LOTTA SAARI 
KLO 1725 8 +. Tämän jälkeen hän voi välittömästi aloit- 
taa omien sanomainsa annon. Jos hänellä ei ole sanomia 
annettavana, hän antaa heti kuittauksen jälkeen merkin SK. 

101. Ennen sanoman toimittamista vastaanottajalle on 
viestittäjän tarkastettava, että sanoma on luettavassa kun- 
nossa, mahdolliset korjaukset oikein tehty ja sanoman 
viestitystä koskevat kaavakkeen kohdat täytetty. 

Viestittäjä on vastuussa siitä, että sanomaan tehdään 
annetut korjaukset. Hänen on myös valvottava, että kir- 
joitus tulee nauhalle selvänä, siistinä ja oikein. 

Jos koneessa ilmenee sellaisia vikoja, joita viestittäjä 
itse ei pysty korjaamaan, on hänen viipymättä kutsuttava 
mekanikko vikaa korjaamaan. 

3. Sanomien kirjaaminen. 


102. Kaikki annetut ja otetut sanomat on huolellisesti 
kirjattava joko aseman päiväkirjaan ja viestitystoimiston 
diariokirjaan tai vain jompaankumpaan näistä. 


4. Antonauhan käsittely. 


103. Antonauha on kaikkine merkkeineen kierrettävä 
nauhakiekoksi, ellei toisin ole määrätty. Siitä täytyy siis 
löytyä kaikki kuittauksia, korjauksia, tiedusteluja, vertai- 
luja jne. koskevat merkinnät. 

Vuorokauden vaihtuessa on nauhaan merkittävä uusi 
päivämäärä. 

Täyteen tulleet nauhakiekot säilytetään kuten salai- 
set. asiakirjat. Fainen säilöönpanoa tehdään kiekkoon 
merkintä, josta ilmenee kirjoitintyyppi (tässä tapauksessa 
»Kenttäkaukokirjoitim), kiekon numero, kiekon aloittamis- 
ja lopettamispäivämäärä sekä viestittäjän nimi. 


II. Hughes-kaukokirjoitin. 
(Hughes-lennätin) 


A. Yleistä. 
1. Alkuperä. 


104. Hughes-kaukokirjoitin on ollut ensimmäinen suo- 
raan' paperinauhalle kirjoittava lennätinkone. Nerokas 
ja suhteellisen yksinkertainen rakenne sekä suuri toiminta- 

varmuus tekevät sen käytön edulliseksi niin kauan kuin 
nykyistä kalustoa voidaan korjaamalla pitää toiminta- 
kelpoisena. Kun hughes-sähköttäjien koulutus kuitenkin 
on aikaaviepää ja kun monia uudempia kirjoittavia lennät- 
timiä on kehitetty, ei uusia hughes-koneita enää hankita. 


2. Periaatteellinen toiminta. 


105. Koneistona on avoimeksi asennettu yhdistetty 
lähetin ja vastaanotin (kuva 24), johon kuuluu käyttö- 
voiman antajana joko moottori tai punnukset. Lähettä- 
minen tapahtuu näppäimiä painamalla koneen ollessa 
jatkuvasti käynnissä. Vastaanotin kirjoittaa sanoman kir- 


Kuva 24. 

jaimilla paperinauhalle — Kukin näppäin vastaa yhtä 
kirjainta, mutta samalla näppäimellä voidaan myös lähet- 
tää numeroita ja merkkejä, jos ennen merkin antamista 
painetaan lähettävällä asemalla vaihtonäppäintä. Vastaan- 
ottoasema lyö silloin nauhalle kirjainsarjan asemesta 
merkkisarjaa. Kirjainsarjan antoon palataan samalla vaihto- 
näppäimellä. Sanaväli lyödään omalla näppäimellään. 

106. Kuvassa 25 on esitetty kaksi hughes-konetta, jotka 
on liitetty toisiinsa yhdellä johtimella. Toisena johtimena 
on maa. Kuvan alaosaan on piirretty ne laitteet, jotka 
tarvitaan lähetyksessä, ja yläosaan vastaanottoelimet. Toi- 
mintaperiaatteen selvittämiseksi on eräät elimet kuvattu 
yksinkertaisempina kuin ne todellisuudessa ovat. Jäljem- 
pänä on niistä tarkempi selostus. 

107. Tekstiä kirjoittavana osana on jokaisessa koneessa 
kirjasinpyörä 7, joka pyörii jatkuvasti tasaisella nopeudella. 
Keskenään työskentelevät koneet säädetään käymään tah- 
dissa. Tällöin pyörivät niiden kirjasinpyörät samalla nopeu- 
della ja molempien koneiden painorullien kohdalle sattuu 
aina sama kirjain. Sanoman lähettämistä varten on konei- 
den näppäimistön päälle sovitettu akselilla pyörivä kytkin. 
Tämä kytkin pyörii tahdissa kirjasinpyörien kanssa ja lähet- 
tää johdolle virtasysäyksen juuri sillä hetkellä, jolla kirjasin- 
pyörän halutaan painavan kirjaimen paperille. 

108. Koneiden pyörimisnopeuden pitävät vakinaisena 
osittain keskipakoheiluri R ja osittain tarkistuslaite, jonka 
avulla jokainen virtasysäys korjaa vastaanottimen kirjasin- 
pyörän asentoa nykäisemällä sitä tarvittaessa joko eteen- 
tai taaksepäin, niin että se aina pysyisi samassa vaiheessa 
lähettimen kirjasinpyörän kanssa. 

109. Kun lähettimessä painetaan näppäintä 77, nostaa 


KAI aN N 
AMU nUUUNUm E 1: 


Kuva 25. 

se lähettimen akselin 47 yhteydessä pyöriviä osia ns. 
kelkkalaitetta nastan s välityksellä. Tämä antaa vuoros- 
taan koskettimen / avulla virransysäyksen paristosta B 
johdolle. Vastaanottimen laukaisumagneetti e vetää samalla 
hetkellä ankkuria ja kytkee apupyörän 73 kirjasinpyörän 
yhteydessä olevaan hammaspyörään 72. Tällöin apupyörä 
r3 kiepahtaa nopeasti ympäri, lyö kärjellä d painovipua * 
ja sen avulla painorullaa 6. Paperinauha puristuu kirjasin- 
pyörää vastaan ja haluttu kirjain tulee merkityksi nauhalle. 
Lisäkoneisto syöttää paperinauhaa askeleen eteenpäin ja 
seuraava kirjain voidaan ottaa vastaan. 

Kutakin kirjainta tai merkkiä vastaa siis yksi johtoon 
menevä virtasysäys, Sama sysäys vaikuttaa myös lähetti- ' 
men painajakoneistoon siten, että tämä lyö lähetetyn kir- 
jaimen omalle nauhalle. Lähetetty sanoma voidaan siis 
lukea myös lähetysaseman nauhalta, mikä tarkistuksen 
vuoksi on välttämätöntä. 

119. Jos vastaanotin liikkuu hitaammin ja jää jälkeen 
lähettimestä, alkaa se lyödä sekavaa tekstiä. Työskentely 
voidaan keskeyttää koneiden nopeuksien ja tarkistuksen 
korjaamisajaksi. ; 

Kirjasinpyörä saa värinsä sitä vasten painetusta huopa- 
pintaisesta väripyörästä, joka pidetään jatkuvasti kosteana. 


:3., Käyttömahdollisuudet. 


111. Hughes-koneet liitetään toisiinsa suorilla lennätin- 
yhteyksillä tai ne kytketään lennätinverkkoon, jossa on 
yksinkertaiset lennätinkeskukset, esim. morsekeskukset. 
Yhteyksinä käytetään tavallisimmin puhelinjohdoista muo- 

dostettuja lennätinyhteyksiä. Nämä ovat joko kaksois- 
johdoista tai kahden kaksoisjohdon keinojohdoista muodos- 
tettuja simpleksiyhteyksiä, joissa toisena johtimena on maa. 
Jos johtimet on oikein rakennettu ja kunnossa, ei lennätin 
häiritse puheluja. Ellei puhelinjohtoja käytetä, on lennä- 
tintä varten varattava erillisiä yksijohdinyhteyksiä. Siellä, 
missä toisena johtimena oleva maa aiheuttaa tuntuvia 
häiriöitä, on hughes-yhteytenä käytettävä täydellistä kak- 
soisjohtoa. ; 

112. Hughes-lennätin samoin kuin kenttäkaukokirjoi- 
tinkaan ei ole niin arka häiriöille kuin muut kirjoittavat 
lennättimet, joten se on hyvin käyttökelpoinen huono- 
eristeisiäkin johtoja käytettäessä. Se toimii vaikeuksitta 
pitkilläkin yhteyksillä. Jos johdon vastus vaatisi suurta 
lähtöjännitettä, voidaan johdon keskikohdalle sijoittaa 
toistoreleet. 


4. Toiminta liikenteessä. 


113. Sähkötettäessä hughes-lennättimellä käytetään 
määrätynlaista liikennettä, jota on selostettu kohdissa 
150—152,. 

114. Näppäimistönä on 14 valkoista ja 14 mustaa näp- 
päintä, joista vasemmalta ensimmäinen on sanavälinäppäin 
ja kuudes alarivillä vaihtonäppäin. Monien Suomessa ole- 
vien koneiden kirjaimistosta Ä, Ö ja Ä puuttuvat. Näiden 
kirjainten asemesta annetaan aina AF, OE ja AO. Sanoma 
tulee näin annettuna oikein perille riippumatta siitä, kumpi 
kirjaimisto antavassa tai ottavassa koneessa on. Sellaisia: 
koneita, joiden kirjaimistossa on Ä-kirjain, nimitetään 
ä-koneiksi. Useimmat niistä ovat entisiä venäläisiä koneita. 

HUGHES - KONEEN KIRJASINPYÖRALLA ON KIRJAIMET : 
ABCDEFGHIJKLMNOPARSTUVWXYZ 
jk NE Ka AM TEU KN KIEN 
SEKA MERKIT: 

£-DiSPa- Bobi 78/9000 Kotoa 4 0iost AN Tudoäin 


Haa taa Sa | to JKO EO e Sa PART N Van lä] 5 (sia 04) OP 
Kuva 26. 


Hughes-sanomalle luonteenomainen kirjasinmuoto näkyy 
kuvassa 26. 

115. Tavallinen työskentelynopeus on noin 120 merkkiä 
minuutissa. Tottunut sähköttäjä voi päästä jonkunverran 
suurempaan nopeuteen, noin 30—40 sanaan minuutissa. 


5. Numerotiedot. 


116. Suomessa käytetyt konetyypit ovat: 

1) saksalainen kenttäkone, jossa on kuljetuksen ajaksi 
hajoitettava jalusta ja 

2) venäläistyyppinen, jossa on kiinteä jalusta. 

117. Koneen työpöydän leveys on 75cm ja syvyys 
55 cm. Koneeseen liittyy lisäksi lomakkeen käsittelyä var- 
ten tarpeellinen liimauspöytä, jonka leveys on 50 cm, joten 
koko pöydän pinta on 125 x55 cm. Pöytätason korkeus 

on 102 cm. Koneen paino ilman käyttöpunnuksia on noin 
60 kg. Punnukset, joita on 7—8 kpl., painavat yhteensä 
noin 10 kg. 

118. Vastaanottimeen tulevan virran voimakkuuden 
tulee olla noin 24 mA. Poikkeuksena ovat eräät herkiksi 
tehdyt koneet, joilla virran voimakkuus saa olla pienempi 
(vert. luku Säätö). Yhteyden pituudesta ja johdon laa- 
dusta riippuen on virtalähteenä 45—90 V:n paristo, esim. 
anodiparisto. 

Vastaanotinmagneetin vastus on 1 200 ohmia. 

Koneen kirjasinpyörän ja ns. kelkan kierrosluku on 
120 kierr/min. 

Paperinauhan leveys saa vaihdella 9.5—11 mm. 

Väripyörien kulutus on noin 10—15 rullaa vuodessa. 

Tavallisimmat käyttömoottorit ovat: tasavirtamoottori 
110 V, vaihtovirtamoottori 110 tai 220 V. 110 V vaihto- 
virtamoottori toimii myös 20 V tasavirralla. 


B. Rakenne ja osien toiminta. 
1. Voimansiirto ja säätäjä. 


119. Tavallisin moottorikäyttöinen hughes-kone on 
kuvassa 27. Kenttäkäyttöisiksi tarkoitettuihin koneisiin 
kuuluvat punnukset, jotka ketjun avulla pyörittävät käyttö- 
akselia. Ketju on asetettu niin, että sähköttäjä voi työs- 
kentelyn aikana polkemalla nostaa punnuksia ylöspäin ja 
siten pitää koneen tasaisessa käynnissä. 

120. Kuvassa esitetty moottori m pyörittää akselia 43 
kartiohammaspyörien kr ja k2 välityksellä. Hammaspyö- 
rät (1:7) 77 ja 72 pyörittävät kirjasinpyöräakselia a4 ja 


Jos Kaukokirjoitinopas. 

Kuva 27. 

se taas kartiohammaspyörien k4 ja k5 (1:1) välittämänä 
akselia ar ja kelkkaa g-a2. Kelkalla ja kirjasinpyörällä on 
näin ollen sama kierrosluku. 

121. Jotta pyörimisliike pysyisi tasaisena, on koneessa 
säätäjä R, joka akselin 43 ja kartiohammaspyörien k2 ja 
k3 välityksellä on kytketty muuhun koneistoon. Tukeviin 
tasojousiin kiinnitetyissä tangoissa liikkuvat kuulat 9 ja 10. 
Näitä voidaan mutterin 13 avulla joko kohottaa tai laskea, 
jolloin akselin a3 kierrosluku vastaavasti muuttuu. Akselin 
a3 kiertäessä sinkoutuvat kuulat keskipakovoiman vaiku- 
tuksesta ulospäin ja jarrukappaleet 7 ja 8 painuvat jarru- 
rengasta 11 vasten. Täten syntynyt kitka pitää akselin 34 
ja sen kautta koko koneiston kierrosluvun vakiona määrä- 
tyllä tarkkuudella. 


2. Näppäimistö ja kelkka. 


122. Kukin kuvassa 24 näkyvistä näppäimistä liittyy 
2-vartisen vivun välityksellä n.s. nastakotelon vastaavaan 
nastaan s (kuva 25). 

Nastakotelon D kansilevyn a päällä kulkevan kelkan 
muodostaa haarukka g, johon leuka 42 ja vipu h2 on akse- 
lilla n liikkuvasti kiinnitetty. Vivun h2 toinen pää nivel- 
tyy hylsyn & uraan. Jos näppäintä T7 painaen kohotetaan 
nastaa s, työntää kelkan kärki v nastan säteettäisesti ulos 
ja kelkan leuka 42 nousee nastan päälle sekä ohjaa vivun 
h2, putken 0 ja vivun N3 välityksellä jousen f koskettimes- 
taan u2 (maa) koskettimeen uz (paristo). Tällöin paristo 
antaa virtasysäyksen linjalle. 

123. Kosketinkelkka on akselilla az ja kartiohammas- 
pyörävälityksellä kiinteästi kytketty kirjasinpyörään 7. 

Kelkan asento muun koneiston suhteen on valittu sellai- 
seksi, että kelkka koskettaa määrätyn kirjaimen nastaa 
ennenkuin ko. kirjain on painorullan kohdalla (kuva 28). 
Vaihesiirrosta johtuen saadaan oikea kirjain tai merkki 
tällöin painetuksi paperille. 


Kuva 28. 


3. Kestomagneetti ja sähköinen laukaisu. 


124. Sähkömagneetin e käämit on sijoitettu pöytälevyn 
alapuolella olevan kestomagneetin M jatkeille. Kestomag- 
neetti M on niin voimakas, että se käämityksen virratto- 
mana ollessa pitää ankkurin 4 jousien F1 ja F2 vasta- 


"a 


| 
y 


69 


voimasta huolimatta kiinni. Laukaisuvirran on kuljettava 
käämityksen e lävitse siten, että se heikontaa kestomag- 
neetin kenttää. Tällöin jouset voittavat magneetin kiinni- 
pitävän voiman ja ankkuri vapautuu. Magneettisella sivu- 
vastuksella s4 voidaan kestomagneetin kenttää heikentää. 


4. Mekaaninen laukaisu. 


125. Kuten jo mainittiin saadaan annettu teksti tar- 
kistuksen vuoksi myös oman koneen nauhalle. Jos oman 
koneen vastaanottimen laukaisu tapahtuisi sähköisesti, 
pitäisi virran kulkea myöskin oman magneetin käämityksen 
kautta. Tällöin heikentäisi magneetin vastus (1 200 Ohm.) 
melkoisesti linjavirtaa. Tästä syystä käytetään koneessa 


. nykyisin yksinomaan oman vastaanottimen mekaanista 


laukaisua. Tämä helpottaa myös magneetin viritystä, joka 
on suoritettava vain heikkona saapuvan virtasysäyksen 
mukaan. Kuvassa 27 on esitetty mekaaninen laukaisu. 
Vaihtokytkinvivun h3 sivuun on liitetty vipu o, jonka 
nokka g lyö vivun h3 toimiessa sähkömagneetin ankkurin 
lisäkkeeseen c. Tällöin ankkuri vapautuu ja aiheuttaa 
painokojeiston laukaisun. 


5. Painaja-akseli. 


126. Kunkin merkin painamiseksi on painaja-akselin 
tehtävä yksi koko kierros. Tämän nopeus on 7 kertaa 
kirjasinpyörän nopeus ja kirjasinpyörän yhden kierroksen 
aikana voidaan parhaimmassa tapauksessa saada paine- 
tuksi 6 merkkiä. Painettavien merkkien on kelkan raken- 

teen vuoksi oltava ainakin neljän merkin etäisyydellä toi- 
sistaan. Edellä selostetun huomioonottamalla harjaantunut 
* sähköttäjä koettaakin käyttää jokaista kirjasinpyörän kier- 
rosta mahdollisimman runsaasti hyödyksi. Kunkin merkin 
painamiseksi on välttämätöntä, että painaja-akseli DA 
aina uudelleen kytketään akseliin a3, sillä kytkentä irtoaa 
itsetoimivasti, kunkin täyden kierroksen tapahduttua. 


6. Kytkin. 


127. Kytkentä tapahtuu siten, että yksipuolisesti ham- 
mastettu salpapyörä 73 tarttuu samoin hammastettuun 
segmenttiin 10. Kuvan 27 piirroksesta I näkyy miten jousi 
17 pyrkii painamaan segmenttiä mo salpapyörään r3. Tämä 
liike voi tapahtua vain silloin, kun kiilamainen vasta- 
kappale w2 pääsee liukumaan vinotasoa wr pitkin. Kärki 
wr on kiinteä, eikä liiku muiden osien mukana. Liuku- 
minen pyrkii tapahtumaan nuolen suuntaan, jolloin mo 
lähenisi 73:a.- Akselin a5 välityksellä m0:hon sidottu vasta- 
kappale ? kiertyisi samalla mo:n ja akselin DA kanssa 
nuolen po suuntaan (piirros II). Tämä ei kuitenkaan pääse 
tapahtumaan silloin, kun laukaisuvivun kynsi ao on edessä 
(piirros II). Vasta kun Hr ankkurin irrotessa kääntyy alas, 
vapauttaa ao vastakappaleen % ja sen kautta segmentin mo. 
Silloin w2 jousen f7 painamana liukuu vasenta vinotasoa 
wr pitkin, kunnes segmentin hampaat uppoavat salpa- 
pyörän 73 vastaavaan hammastukseen. Tämä toiminta 
tapahtuu silmänräpäyksellisesti laukaisuhetkellä ja samalla 
lähtee painaja-akseli pyörimään akselin 43 mukana. Kier- 
roksen tapahduttua työntyy kiilahammas w2 jälleen kiin- 

teälle kärjelle wr liukuen massavoiman ansiosta pitkin 
oikeaa kiinteää vinotasoa ja pysähtyy ohitettuaan kärjen 
noin 0.5 mm verran. Tällä välin on laukaisuvivun kynsi ao 
kohonnut ja estää vastakappaleen % ja samalla kiilahampaan 
w2 liikkeen jatkumisen (piirros V). Samalla irtoaa seg- 
"mentti mo salpapyörästä 73 ja painaja-akseli pysähtyy piir- 
roksessa esitettyyn asentoonsa. Kun w2 riittämättömän 
massavoiman vuoksi ei jaksa liukua wr kärjen yli eikä 
saavu lukitusasentoon (piirros V), painetaan näppäintä Ta. 
Silloin painuu vivun %5 kärki nastaa 2 vasten (kuva 27 
ja 28) ja kiertää painaja-akselia, kunnes w2 saavuttaa 
lukitusasentonsa.. Laukaisuvipu H nousee sen otsatason 
fo liukuessa epäkeskoa eo pitkin. Jousi /r pidättää vivun 
Hr piirroksen II osoittamassa asennossa. 


7. Painaminen. 


128. Painaja-akselin DA etuosassa on painajanokka d, 
joka akselin kiertäessä lyö painajavivun h kärkeä nr ja 
saa paperin P painajarullan $ avulla lyömään kirjasin- 
pyörää 7 vasten. Munuamainen kappale D2 huolehtii 
paperin kuljetuksesta paperinohjausvivun ? nokan 14, kyn- 
nen K6 ja painorullan $ hammaspyörän 75 välityksellä. 
Edelleen sijaitsee painaja-akselilla korjaushammas KD, 
minkä toimintaa selostetaan jäljempänä erikseen. Lepo- 
asennossa nojaa korjaushammas n.s. eristettyä jousta F5 
vasten (kuva 28). 

129. Hylsy Br yhdistää kirjasinpyörän 7 välirenkaa- 
seen B3 (piirros IV) sekä ohjausvipuihin 0r ja 02, jotka 
ovat hylsyn Br osia. Korjauspyörä, jossa on 28 hammasta 

ja yhtä monta hammasväliä, on laakeroitu hylsyyn B1. 
Hylsy itse on taasen liikkuvasti laakeroitu kirjasinpyörä- 
akseliin a4. 


8. Korjaushammas. 


130. Korjauspyörän KR (piirros III) takasivulla on 
vaihtovipu w3. Sillä on kaksi työskentelyasentoa, joissa 
jompikumpi jatkeista 5 tai 6 peittää hammasaukkonsa 
sivulta melkein kokonaan. Piirroksessa on tänä jatkeena 6. 
Vivut br ja 02 liittävät korjauspyörän kirjasinpyörään. 

131. Jos kirjasinpyörän ja korjauspyörän on pyörit- 
tävä akselin 44 mukana, on kitkasalpakynnen sk tartuttava 
kitkapyörään F2 (jousi 6). Kitkapyörän F2 ja akselin 44 
välinen liitäntä ei myöskään ole kiinteä (piirros IV), vaan 
on F2 painettu löysästi akseliin ruuvilla kiinnitetyn hylsyn 
B2 päälle. Joustava metallilevy Fs pitää sitä paikallaan 
B2:ta vasten. Pienehkönkin vääntövoiman vaikutuksesta 
voi F2 kiertyä B2:een nähden akselin ollessa lepotilassa. 
Näin ollen on siis kyseessä kaksinkertainen kitkakytkentä, 
jolla korjaushampaan kääntäessä kirjasinpyörää oikeaan 
asentoonsa on seuraava tehtävä: 

Korjauspyörä, jonka kirjasinpyörään liittää vaihtovipu 
w3, kynsi cl ja asetusvivut b7 ja 02, pyörii akselin a4 mukana 
hammastetun kynnen sk tarttuessa kitkapyörän toispuolei- 
siin hienoihin hampaisiin. Korjaushammas KD osuu jokai- 
sella painoakselin DA kierroksella KR:n hampaisiin suo- 
rittaen kirjasinpyörän asennon korjauksen. Korjaus voi 
olla joko kirjasinpyörän liikettä kiihdyttävä tai hidastava. 
Koska salpapyörän F2 ja kynnen sk hampaat ovat tois- 
puoleisesti vinot, voidaan sk:n ja F2:n välistä kitkaa 

käyttää hyväksi vain kirjasinpyörän liikettä kiihdytettäessä 
t.s. liikesuuntaan siten, että KD lyö KR:ää eteenpäin kier- 
ron tapahtuessa. Tällöin liukuu sk F2:n hampaiden yli. 
Toiseen suuntaan tapahtuvan oikaisun saa KD aikaan 
sysäämällä kynnen sk avulla pyörää F2, jolloin F2:n ja 
Fs:n välinen kitka voitetaan hetkellisesti ja 100 
sekä kirjasinpyörä jäävät jälkeen. 


9. Vaihto. 


132. Kirjasinpyörän kehällä on 56 samanlaista kent- 
tää, joissa joka toisessa on kirjain ja joka toisessa merkki 
tai numero kaiverrettuna. Kaksi rinnakkaista kenttää 
kehän kahdessa kohdassa on sileää. Nämä ovat n.s. kirjain- 
ja merkkivälit. Kun nyt nastakotelon kehällä on 28 nas- 
taa, korjauspyörä on 28-osainen ja kullakin näppäimistön 
näppäimellä voidaan saada annetuksi joko kirjain tai merkki- 
sysäys, vastaa kirjasinpyöräkin 28-jakoa, t.s. koko askel 
on kahden kentän levyinen. Näin ollen on kirjasinpyörää 
siirrettävä 1/, askelta haluttaessa siirtyä kirjainlähetyksestä 
merkkilähetykseen tai päinvastoin. 

133. Tämä kirjasinpyörän asettelu tapahtuu sanaväli- 
näppäimiä painaen. Korjaushammas KD tarttuu tällöin 
siihen korjauspyörän hammasväliin, jonka vaihtovivun 
jatke (kuva 27 piirroksessa III) peittää. Korjaushammas 
painaa vaihtovivun tämän pään alas. Tämä vaihtovivun 
nopea liike saa aikaan asetteluvipujen 07—02 kiertymisen 
ja samalla kirjasinpyörän siirtymisen. Samalla hyppää 02 
uraan o kynnessä cl. Toista välinäppäintä painettaessa jää 
korjaushammas toisen vaihtovivun lisäkkeen 5 peittämään 

hammasväliin. Nyt ei kitkapyörää käytetä hyväksi, koska 
asetteluvipu br—02 hyvin jaksaa kääntää hylsyä B, ja 
sen mukana kirjasinpyörää '/y askelta eteenpäin. Korjaus- 
pyörän ja kitkapyörän välinen lukinta kynnen sk välityk- 
sellä pysyy tämän vaiheen aikana. 

Mielivaltaista merkkiä painettaessa pysyy korjausham- 
mas kuvassa 29 nähtävässä asennossa, pitäen kirjasinpyörän 
paikoillaan vain painamishetken aikana. 


Kuva 29. 


10. Synkronismi. 


134. Lähettimen ja vastaanottimen pitämiseksi synkro- 
nismissa (vrt. luku Käyttö) pysähdytetään kirjasinpyörä 
määrättyyn asentoon ennen varsinaisen sähkötyksen alkua. 
Tätä varten on olemassa vivut h4 ja h5. Painaja-akselin 
ollessa liikkeessä kirjasinpyörineen nuolen osoittamaan suun- 
taan ja painettaessa Ta:ta painuu teräsjousen SpF koholla 
pitämä hammaskappale 7 nastan tr tielle, ja nasta joutuu 
liukumaan vinotasoa 3 pitkin uraan 4 (piirros III ja IV). 
Nyt nousee kitkasalpakynsi sk kitkapyörältä F2. Saman 
aikaisesti joutuu vivun 14 nokka n2 kirjasinpyörähylsyn B 

uraan ke. Hylsy B korjaus- ja kirjasinpyörineen on nyt 
liikkumatta, sillä kiertyvä asetuslaite (akseli 46) lukitsee 
itsensä jousen SF painuessa asentoon 2. Tässä asen- 
nossa, jonka määräävät nastan 7 ja uran ke asema on 
kirjainväli juuri painajarullan kohdalla. 

135. Saapuva virtasysäys vapauttaa lukinnan laukais- 
tessaan painaja-akselin. Tällöin joutuu nim. korjausham- 
mas liikkeensä aikana siihen korjauspyörän hammasväliin, 
jonka w3.:n jatke peittää. Täten joutuu KD väkivalloin 
kiertämään KR:ää ja aukaisemaan lukinnat 4 ja 2. Salpa- 
kynsi sk putoaa jälleen kitkapyörän F2 hampaisiin ja 
kirjasinpyörä alkaa pyörintänsä tästä lähtöasemasta. Näin 
on saatu aikaan kelkan ja kirjasinpyörän välinen suhteelli- 
nen samanaikaisuus tarkkuutetuksi samoin kuin lähettimen 
ja vastaanottimen kirjasinpyörien ehdoton samanaikaisuus- 
kin. Suhteellinen samanaikaisuus, joka on aina säädettävä, 
perustuu siihen, että kirjasimen painaminen lähetin- ja 
vastaanotinkoneessa ei tapahdu samalla hetkellä kun F 
jousen kääntyminen %uT:sta w2:een, vaan määrättyä aika- 
väliä myöhemmin, koska laukaisu tapahtuu vasta f:n liik- 
keen aikana. Tämä jättämä vastaa sitä aikaa, minkä 
painonokka tarvitsee kiertyäkseen lepoasennostaan koh- 
taan, missä se sattuu painajavivun f lisäkkeeseen nI1. 

136. Kuvasta 28 käy selville painaja-akselin liikkuma- 
kulmat ja niiden liikkumiseen tarvittavat ajat lepoasennosta 
lukien. Siinä on kuvattu painaja-akseliin liittyvien osien 
keskinäiset asennot akselin ollessa levossa. Akseliin kuuluvat, 
siis pyörivät osat on piirroksessa varjostettu. Korjaushammas 
KD ja painajarulla d seuraavat tietysti akselin mukana. 

Akselin tulee kiertyä kulman 7 verran ennen kuin eris- 
tetty jousi erkanee korjaushampaasta. Kulman 2 kääntyy 

korjaushammas ennen kuin se sattuu korjauspyörään KR. 
Kulman 3 kierryttyään lyö painajanokka painajavipuun. 
Vaiheen tarkkuutus on tapahtunut, kun akseli on kiertynyt 
kulman 4 verran. Paperinsiirto tapahtuu kulman 5 aikana. 


11. Kytkinkaava. 


137. Kytkinkaavaan (kuva 30) on merkitty kaikki virta- 
piireihin sisältyvät elimet kuten koskettimet ja johtimet ja 
joukko koneen mekaanisia osia kuten eristetty jousi F5, 

Kuva 30. 

magneetin ankkuri A, laukaisuvipu H7, jousi F6, näppäin 
T2 asetuslaitteineen sekä koneen runko ja maa. 

138. Kuten jo on mainittu, ovat nykyiset hughes- 
koneet varustetut sekä moottori- että punnuskäyttöä var- 
ten. Punnuskäyttöinen koneisto saadaan liikkeelle kääntä- 
mällä jarruvipua b, joka puisine jarrukappaleineen nojaa 
43 vauhtipyörään. Lepotilassa sulkee vipu b koskettimen x. 
Kun käynnistettäessä käännetään vipua, avautuu x. kos- 
ketin y:n sulkeutuessa. 

139. Linjalta L saapuvien virtasysäysten on kuljettava 
sähkömagneetin kautta määrätyn suuntaisina ja niiden suun- 
taa voidaan muuttaa vaihtokytkimellä Pw. Au on katkai- 
sija. Kytkimellä Sch voidaan moottori m kytkeä verkkoon. 
Kärki g aiheuttaa mekaanisen laukaisun. 

140. Vasta-asemalta saapuva virtasysäys kulkee virta- 
piirissä 1. Magneetin e ankkuri A irtoaa navoistaan ja 
sulkee kellon We virtapiirin 2. (Punnuskäytössä on kytkin- 
tappi asennossa Me.) Jos käytetään moottoria, on tappi 
siirrettävä asentoon £/. Kellon virtapiiri on tällöin 3. 
Lähtevät virtasysäykset kulkevat virtapiitissä 4. Toimin- 
nan aikana on suotavaa, että linjan jäännösvaraukset joh- 
detaan H7:n kautta maahan. Tätä tarkoitusta varten on 
punnuskäytössä virtapiiri 6 ja moottorikäytössä virtapiiri 7. 


C. Käyttö. 


141. Haluttaessa aloittaa liikenne, pannaan kutsuvalla 
asemalla 4 kone käyntiin kääntämällä kytkintä b tai Sch 
(kuva 30), ja viestittäjä lähettää kutsumerkin painamalla 
mielivaltaista näppäintä. Kutsutun aseman viestittäjä B 

panee hänkin koneensa käyntiin ja painaa sen jälkeen 
kahta näppäintä esim. kirjainväliä ja N. Koneensa kaksois- 
laukaisusta viestittäjä A huomaa saaneensa vastauksen. 
Halutessaan säätää koneensa kierroslukua, ilmoittaa A 
tästä B:lle painamalla näppäimiä 7 ja T. Viestittäjä B 
antaa tällöin jatkuvasti samaa kirjainta G. A huomaa nyt 
nauhalleen kirjoitetuista merkeistä, onko hänen säädettävä 
koneensa kierroslukua suuremmaksi vai pienemmäksi ja 
suorittaa säädön, kunnes nauhalle jatkuvasti tulee samaa 
mielivaltaista merkkiä. 

Nyt on synkronismi saavutettu. On vielä tarkistettava, 
onko se pysyvä. B:n lähettäessä jatkuvasti samaa merkkiä 
kutsuva viestittäjä A painaa painonuppia Ta pysäyttäen 
siten kirjasinpyörän. Sähkömagneetti on nyt oikosuljettu 
virtapiirissä 5. Kun nastaa Ta painetaan esim. 10 kier- 
roksen ajan ja senjälkeen päästetään lepoasentoonsa, on 
synkronismi luotettava, jos nauhalle edelleenkin ilmaantuu 
sama merkki. B ilmoittaa tämän A:lle lähettämällä INT- 
merkin. Jotta kirjasinpyörät saataisiin samaan keskinäi- 
seen vaiheeseen, pysäyttävät molemmat viestittäjät ne 
asetuslaitteellaan. B painaa tämän jälkeen kirjainväli- 
näppäintään laukaisten koneet, ja liikenne alkaa. 


D. Säätö. 
1. Yleistä. 


142. Koska maassamme käytössä olevia hughes-koneita 
ei ole valmistettu sarjatyönä, vaan kukin' kone yksilönä, 
ei koneen säätöön nähden voida antaa tarkkoja yksityis- 

kohtaisia ohjeita. Koneita kunnostettaessa eivät varaosat 
sellaisinaan ole vaihdettavissa kuluneen osan tilalle, vaan 
useimmiten on osa muokattava kuluneeseen koneeseen sopi- 
vaksi. Tästä syystä varaosat ovatkin vain puolivalmiita 
kappaleita, joiden sovitus koneeseen vaatii runsaasti työtä. 


2. Linjavirta. 


143. Koneen magneettiin saapuvan virtasysäyksen 
tulee normaalisesti olla 24—30 mA, jotta kone toimisi. moit- 
teettomasti. Hyvissä olosuhteissa, kun kone on hyvässä 
kunnossa ja linjan ominaisuudet pysyvät vakioina, riittää 
17 mA:kin. , 

144. Tarkistus suoritetaan siten, että asema B antaa 
asemalle A ns. »painovirtaa» (kytkee jännitteen lähetys- 
koskettimen avulla jatkuvasti johtoon) painaen mielival- 
taista näppäintä ja samalla vieden hitaasti kelkan asentoon, 
jossa kelkan liikkuva kosketuskieli a2 (kuva 27) nostaa 
koskettimen / työasentoon. Asemalla 4 on kone levossa. 
Jännitteen kytkeytyessä johtoon irtoaa ankkuri A (kuva 30) 
magneetista aikaansaaden virtapiirin 7. Jottei virta kyt- 
keytyisi nyt magneetin ohi maahan, pannaan eriste- 
liuska ankkurin ja vivun Hr:n päässä olevan lyöntiruuvin 
väliin. Milliamperimittarilla mitataan nyt kummallakin 
asemalla vuoroon sekä lähtevän että saapuvan virran 
voimakkuus, jolloin johtokin tulee mitatuksi. Virtaa voi- 
daan säätää vain jännitystä säätämällä tahi linjavastusta 
muuttamalla. 

3. Lähettimen säätö. 


145. Kun vastaanoton varmuus suurelta osalta riippuu 
saapuvien virtasysäysten tasaisuudesta, on huolehdittava 
siitä, että lähetin antaa ne aina samanlaisina johtoon. Sen- 
vuoksi on näppäinpöydän asento kelkkaan nähden huolel- 
lisesti tarkistettava, t.s. tarkistettava nastarasian D ylä- 
tason ja kelkan g välinen keskinäinen asema (kuva 27). 
Näppäinpöydän asettelu suoritetaan viidellä, konepöydän 
alapuolella valurautalevyssä olevalla ruuvilla. Kiertäen 
kelkkaa pitkin nastarasian kehää on todettava, että kelkka- 
osan v ja rasian ylätason a väli on 0.1.—0.2 mm. Säätö 
suoritetaan kohottaen tahi laskien kelkka-akselin laakeri- 
tappia sekä kääntäen nastarasiaa akselin suhteen. Virta- 
sysäys tarkistetaan siten, että aseman B lähettäessä vuo- 
roon jokaisella näppäimellään sysäyksen A asemalle ote- 
taan lukema mA-mittarista. Sen on oltava aina sama. 
Ellei näin ole, uusitaan säätö. 


4. Ankkurin mekaaninen palautus. 


146. Kohotetaan vipua H7 (kuva 27), kunnes painaja- 
akseli DA ja käyntiakseli 43 kytkeytyvät yhteen. Vauhti- 
pyörää kierretään nyt käsin, kunnes epäkesko co ja irroitus- 
vivun hammas fo saavuttavat yläasentonsa. Tällöin on 
lyöntiruuvin luonnollisesti painettava ankkuri magneettia - 
vasten kuitenkin turhaa kitkaa aiheuttamatta. 


5. Magneettisysteemi. 


147. Ankkurin jousien Fz ja F2 painetta säädetään 
ruuvien avulla. F7:n säätöruuvia, jolla karkea säätö tapah- 

tuu, voidaan kiertää joko ruuvitaltalla tai säätöpuikolla. 
F2:lla suoritetaan hienosäätö sensijaan käsin. Jännityksen 
on oltava sellainen, että ankkuri irtoaa magneetista, kun 
virta kulkee käämin läpi oikeaan suuntaan. Säätö suorite- 
taan siten, että vastaanotettaessa toistuvia virtasysäyksiä 
jousta F2 kiristetään, kunnes 'ankkuri ei enää irrottuaan 
palaa lepoasentoonsa (ns. kriitillinen piste). Tämän jäl- 
keen pienennetään jousipainetta 2—3 kierrosta, jolloin jän- 
nitys on oikea. Kun nyt synkronismi on säädetty oikeaksi, 
pyydetään vasta-asemalta lisätarkistukseksi kirjainyhdis- 
telmiä. Jos tällöin kirjainyhdistelmää vinly lähetettäessä - 
saadaan sen tilalle vinu ...» tai viot ...» ts. kone lyö vyli» 
eteenpäin kirjaimistossa, on se merkkinä liian löysästä 
ankkurijousesta. Silloin ankkurisysteemi on liian hidas ja 
laukaisee kytkimen liian myöhään, joten F2:ta on kiristet- 
tävä. Päinvastaisessa tapauksessa taasen on F2:ta löysät- 
tävä. 


6. Huolto. 


148. Koneessa esiintyvät viat ovat yleensä mekaanisia 
ja vaativat korjaajaltaan koneiden perusteellista tunte- 
musta. Sähköisiä vikoja esiintyy harvemmin ja ne aiheutu- 
vat pääasiassa koskettimien likaisuudesta. Puhdistamalla 
koskettimet on vika korjattu. Joskus saattaa myös kesto- 
magneetti menettää magneettisuutensa. Tällöin se magne- 
toidaan uudelleen. 

149. Jatkuvassa käytössä olevan koneen päivittäiseen 
huoltoon kuuluu pölyn ja likaantuneen öljyn poisto säämis- 
källä ja pellavarievulla. Kirjasinpyörä puhdistetaan har- 
jalla. Päivittäin huolehditaan myös siitä, että värihuovassa 


6 — Kaukokirjoitinopas; 

on riittävästi väriä ja tarkistetaan, että kaikki koskettimet 
ovat puhtaat. Lisäksi öljytään laakerit ja thiilenpinnat 
happovapaalla ns. Hughes-öljyllä. 


E. Liikenne. 


150. Hughes-liikenteessä noudatetaan soveltuvin koh- 
din kenttäkaukokirjoitinliikenteestä kohdissa 93—103 annet- 
tuja ohjeita. 

* Kun hughes-tennättimen näppäimistössä on kaikki tii- 
kenteessä tarvittavat välimerkit, käytetään niitä. 

Koska kaikissa hughes-koneissa ei ole kirjaimia Ä, Ä 
ja Ö eikä missään kirjainta U, annetaan nämä kirjaimet 
kohdassa 97 esitetyllä tavalla. 

Seuraavissa kohdissa on selostettu nimenomaan hughes- 
liikenteessä huomioonotettavia seikkoja. 

151. Vasta-aseman kanssa on sovittava kutsumis- 
tavasta. Se voi tapahtua: 

a) Kone käynnistetään ja painetaan mielivaltaista näp- 
päintä, jolloin vasta-aseman koneen sähkömagneetin ank- 
kuri kohoaa ylös ja siihen mahdollisesti yhdistetty soitto- 
kello alkaa soida. 

b) Painetaan jatkuvasti mielivaltaista näppäintä, jol- 
loin kutsuttu asema säätää heti koneensa ja aloittaa liiken- 
teen. 

Jos kutsuttu asema on sillä hetkellä estynyt vastaan- 
ottamasta, tulee sen pyytää kutsuvaa asemaa odottamaan. 
Jos oletettu odotusaika ylittää viisi minuuttia, tulee ase- 
man ilmoittaa odotusajan syy. 

Odotusmerkin antaneen aseman tulee heti, kun se voi 

* liikennöidä odottavan aseman kanssa, kutsua sitä. Ellei 
tällaista kutsua kohtuullisessa ajassa tule, uudistaa odottava 
asema kutsunsa. 

152. Milloin antaja on virhemerkillä ilmoittanut teh- 
neensä virheen, vetää ottaja virheellisen kohdan lyijy- 
kynällä yli ja liimaa sen päälle oikein annetun tekstin. 

Työn käydessä moitteettomasti ei antoasemaa yleensä 
saa keskeyttää sanoman annon aikana. Jos kone lyö sekai- 
sin, keskeytetään anto painamalla kahta mielivaltaista näp- 
päintä. Jos kone uudelleen annettaessa jälleen lyö sekaisin, 
säädetään se kohdassa 141 esitetyllä tavalla. 


6a — Kaukokirjoitinopas. 


Liite 1. 


Teknillisiä tietoja kenttäkaukokirjoittimesta. 


Yleistä: 
Käyttö: 


Rakenne: 


Paino: 
Mitat: 


Virtalähde: 


Jännite: 
Lähetin. 
Kirjoitusnopeus: 


Kirjainten hajoitus: 
Sähkötysnopeus: 
Kosketinvalssin kierrosluku: 
Vastaanotin. 
Kirjoituslaitteen virran- 
kulutus: 
Kirjoitusjärjestelmän tasa- 
virtavastus: 

Kirjoitinrullan kierrosluku: 
Alusta. 


Kirjoitusmerkkien siirto lanka- tai 
radioteitse. 

Laatikkoon asennettu kirjoituskoje 
(lähetin, vastaanotin, alusta, moot- 
torigeneraattori) ja lisäkoje. 
Tarvikkeita: 2 yhdysjohtoa, tarvike- 
laatikko, 2 rullaa paperia. 

Noin 25 kg. 
Korkeus 455 mm, 
syvyys 240 mm. 

1 akku 12 V, vähintään 40 At. (noin 
10-tuntista käyttöä varten), tai vas- 
taava verkkotasasuuntaaja. 

11—13 V. ; 


leveys 390 mm, 


150 merkkiä minuutissa tai 21/, merk- 
kiä sekunnissa. 

7 kuvariviä kirjainmerkkiä kohti. 
122.5 Baudia. 


+150 minuutissa. 


Noin 10 mA nimellisjännitteen ollessa 
165 V. 


4 200 ohmia. 
526 minuutissa. 

Paperi, liimattu: 


Paperinkulutus: 
Paperinvetorullan kierrosluku: 
Taukomerkkihimmentimen 
kierrosluku: 
Moottorigeneraattori. 
Moottorigeneraattorin 
kierrosluku: 
Moottorigeneraattorin teho: 


Kierrosluvun säätötarkkuus: 
Säätöalue; 

Lisäkoje. 

Kytkentä: 


Pituus noin 250 m, leveys 15+0.1 
mm, paksuus 0.065+0.005 mm. Rul- 
lan läpimitta 30+1 mm. 

Noin 28 m käyttötunnissa. 

12.5 kierrosta minuutissa. 

16.7 kierrosta minuutissa (= !/y kos- 
ketinvalssin kierrosluvusta). 


3 600 kierrosta minuutissa. 
Ensiöjännitteen ollessa 12 V ja vir- 
rankulutuksen noin 4.5 A, on toisio- 
puolen sähköinen teho 4W (165 
V[/25 mA), mekaaninen teho 4 W. 
+1.5 %Yao- 

Säätökupua kiertäen +4 %. 


1 äänisuristin 900 j/s, 1 vastaanotto- 
vahvistin, jossa on 1 etuaste, 1 tasa- 


- suuntaaja, 1 pääteaste, 1 moottori- 


Putket: 
Putkien hehkuvirran kulutus: 


Äänijaksosuodin: 


Syöttöjännite: 


Näennäinen syöttövastus: 


generaattorin säätöaste. 
4 putkea RV 12 P 4000. 
Noin 0.9 A. 
Asennossa 
+100 j/s. 
Äänijaksosuodinkytkimen asennossa 
»Mit»-ruuveissa La-Lb/E 0.03—3 V 
vastaten jännitetasoa —3.4—1.2 Ne- 
periä. Äänijaksosuodinkytkimen asen- 
nossa »Ohney noin 0.7 Neperiä her- 
kempi. 


»Mit» jaksoleveys noin 


»Empfänger» (vastaanottimen) na- 
voissa noin 4000 ohmia, La-Lb/E- 
ruuveissa noin 800 ohmia. Jännite 
»Mithören» (kuuntelu)-kytkimessä 0.05 
V —syöttöjännitteellä noin 3-—4V. 


Värähtimen ulostulojänrite: 


Äänijaksovärähtimen 
jaksoluku: 


Lähetystaso: 

Ruuveissa La-Lb/E 2.5V 900 j/s 
800 ohmilla. 

900 j/s43 % 165 V anodijänmtteellä 
ja 800 ohmin kuormalla ruuveissa 
La-Lb/F. 

Yllämainittujen ehtojen vallitessa 
noin 25 V+ tai + 1.0+0.2 Neperiä. 


Liite 2. 


21. 


Osaluettelo. 

Kondensaattori 12 mF 31; 
» 12 mF 32". 
Hienosulake 6000 mA JON 
Pääkytkin U 1 34. 
Vastus 5 ohmia AGE 
Kytkin U2 36. 


Tarkastuslamppu 12 V2 W 
Kondensaattori 8 mF 
» 8 mF 

Kuristin 
Volttimittari 0—15 V ja 0—20 V 
Pentodi RV 12 P 4000 (Etuaste) 
Muuntaja 
Kondensaattori 
(likiarvo) 
Kondensaattori 30000 pF 
Vastus 0.1 megohmia 

» 500 ohmia 
Kondensaattori 12 mF 
Muuntaja 
Voimakkuussäädin 0.5 kilo-oh- 
mia, logaritminen säätö 
Vastus 30 kilo-ohmia 
Äänijaksokytkin U3 
Muuntaja 
Kondensaattori noin 35000 pF 
(likiarvo) 
Pentodi RV 12 P (Pääteaste) 
Vastus 0.5 megohmia 


noin 52000 pF 


37. 


Kondensaattori 1 mF 

Vastus 500 ohmia 

Muuntaja. 

Tasasuuntaaja 

» 

Kondensaattori 20000 pF 

Vastus 0.2 megohmia 
38. » 2 » 

» 0.2 » 
Kondensaattori 0.1 mF 
Vastus 50 kilo-ohmia 
Kondensaattori 12 mF 
Pentodi RV 12 P 4000 (Ääni- 
jaksosuristin) p 
Pentodi RV 12 P 4000 (Säätö- 
aste) 

Vastus 100 kilo-ohmia 

Kondensaattori 50000 pF 
» 50000 pF 

Vastus 0.1 megohmia 

» 30 kilo-ohmia 

» 1000 ohmia 
Kondensaattori 2 mF 
Vastaanottimen magneetti 
Lähettimen kosketinvalssi 
Taukomerkkinäppäin 
Morsenäppäin 
Taukomerkkihimmennin 


Kenttäkaukokirjottimen periaatteellinen kytkentäkaavio. 


1 ja 2 = johdot vasta-asamalle 
3 = radiovastaanottimen = kuu- 


lokkeet 
| 4 = suodin 
5 = etuaste 


6 = kuulokkeet 
7 = pääteaste 


8 = vastaanotin 


9 = lähetin 
10 = kytkimet 
11 = moottorigeneraattori säätö- 
laitteineen 


12 = säätöaste 


Liite 3. 


* Liikennesanasto. 


Liikennelyhennys ilman kysymysmerkkiä tarkoittaa tiedoitusta 
tai vastausta. Liikennelyhennys, jota seuraa kysymysmerkki, tar-. 
koittaa kysymystä. Jos kysyvään liikennelyhennykseen lisätään 
jokin merkkiryhmä, tulee kysymysmerkin olla viimeisenä. 


Liikenne- E 

lyhennys Merkitys 

MS Meillä on sanoma teille. 

EM Meillä ei ole mitään teille. Onko teillä mitään meille 
PU Siirrytään puheelle. ; 

HT Antakaa hitaammin. 

TO Toistakaa. 

TO Toistakaa sanoma N:o... 

MOISIA Toistakaa sanoma N:o »...» saakka. 

AIN TN. TO Toistakaa sanoma »......» lähtien. 

ONS taa Toistakaa sanasta »...... » sanaan »...... » 

KU Kuitatkaa. 

ON On kyllä. 

EI Ei. 

KL Kello on ..... E 

PH Häiriöitä. 

SP Sanoma N:o ...... toimitettu perille klo ...... 
YR Sanoma N:o ...... peruutetaan, hävittäkää se. 
EY Sanoma N:o ...... ei ole voitu toimittaa perille. 
AS Aloittakaa. 

KT Täällä. 

KM Kuka siellä? 


AV Antakaa säätämismerkkiä. 


IK 
AA 
KOS 
LES 
KSS 
TSS 
YS 
NN 
OK 
TARK 
PA 
PO 
SY 
SM 
SK 
VR 


Ilmoittakaa. 

Katkaiskaa. 
Komentajasanoma. 
Lentotoimintasanoma. 
Kiireinen sotilassanoma. 
Tavallinen sotilassanoma. 
Yksityinen sanoma. 
Erehdysmerkki. 

Oikein. 

Tarkastan. 

Antakaa. 

Ottakaa. 

Sanoma ymmärretty. 
Sanoma mahdoton ymmärtää. 
Loppu. 

Verratkaa. 

